text:
गोविन्द झा
(नाटक) गाम जएबै गाम जएबै गाम जएबै ना
(आरम्भ 23.09.2012 ---- समाप्ति 17.10.2012)
पहिल दृश्य
[बूढ़ा खाट पर बैसल छथि। दूर सँ हल्ला सुनि पड़ैत अछि
---पकड़- पकड़। दौड़-जैड़। कोम्हर रौ। हे
ओम्हर गाछी दिस। बूढ़ी दौड़ि कें अबैत छथि।]
बूढ़ी – अएँ, ई कथीक हल्ला भए रहल छै ?
बूढ़ा – के कहत कथी।.
तान्त्रिक – (बाहरहि सँ) इएह हम कहब जे कथीक हल्ला
थिकैक।
बूढ़ी – आउ-आउ। हमरा तँ बड़ डर भए गेल।
[ तान्त्रिक प्रवेश कए कुरसी पर बैसैत छथि ]
तान्त्रिक – कोनो डरक बात नहि। एहि गाम मे तँ
कोनो-ने-कोनो हल्ला-फसाद होइतहि रहै छै।
बूढी – एखन कथीक हल्ला भेलै।?
तान्त्रिक – फटफटिआ पर सबार चारि-पाँच टा छौंड़ी सब
हुड़हुड़ करैत अएलै आ ओ रंगदार छौंड़ा रघुबिरबा अछि ने तकरा पकड़ि कें लए गेलै।
बूढा – अपहरण ?
तान्त्रिक – नहि, अपहरण नहि।
बूढ़ा – तखन की?
तान्त्रिक – एकटा छौंड़ी औकरा सँ बिआह करतै।
बूढी – बलजोरी ?
तान्त्रिक – हँ, सएह बूझू।
बूढ़ा – विचित्र बात।
तान्त्रिक – आजुक युग मे कोनो बा त
विचित्र नहि। सुनू, बुझा दैछी। आजुक पढुआ छओंड़ा सभ हठे बिआह
नहि करत। माए-बापक कथा के सुनैए। बाप एक सँ एक उत्तम
कन्या तकैत रहथु, बेटा कें कोनो मतलब नहि। जखन जबानी जोर
मारतै तँ बाट-घाट मे लुचपनी करैत फिरत।
बूढ़ा – ठीके कहैछी अहाँ।
तान्त्रिक – छौंड़ा कें एहि मे कोनो खतरा नहि। खतरा छै
खाली छौंड़ी कें। तें छौंड़ी सभ एकटा दल बना कए अभियान चलओलक अछि जे एहन-एहन
छुट्टा कुकुर सब कें एक-एक लड़ाकू छौंड़ी लगा नाथि देल जाए जे जीवन भरि टीक पकड़ने
रहैक।
बूढ़ा – ओ, आब बूझल। एही अभियान मे एखन ई
रघुबिरबा पकड़ाएल। उचित सजाए भेटलैक।
बूढ़ी – की करतै ओकरा?
बूढ़ा – नहि बुझलिऐ? आर की, मन्दिर मे लए जा कए बिआह करा देतै।
तान्त्रिक – अस्तु, छोड़ू अनकर
गप। एखन हम एकटा शुभ संवाद लए आएल छी।
बूढ़ा – केहन संवाद ?
तान्त्रिक – हमरा हाथ मे एकटा एहन वस्तु आएल अछि जे
पाबि कें अहाँ धन्य-धन्य भए जाएब।
बूढ़ा – एहन कोन वस्तु से तँ कहू।
तान्त्रिक – एक टा कन्यारत्न। परिचय सुनब?
बूढ़ा – ( गम्भीर साँस लए ) कन्यारत्न. (गुम)।
तान्त्रिक – (प्रतीक्षा कए) एना गम्भीर किएक भेलहुँ ?
बूढ़ा – हमर सब हाल अहाँ कें बुझले अछि, तखन कहू
की।
तान्त्रिक – तैओ एक बात बूझि लिअ। गाम मे एखन जे घटना
भेल अछि से गामहु सँ बेसी विदेश मे भए रहल अछि, तरीका भनहि
किछु भिन्न हो।
बूढा – जनै छी।
बूढ़ी - जनै
छी ताहि सँ की। किछु सोचहु पड़त।
तान्त्रिक – सोचल जाए। एखन आज्ञा हो। फेर भेट होएत।
[ तान्त्रिकक
प्रस्थान।]
बूढ़ा – सुनलहुँ?
बूढ़ी – सुनब की कपार। हम कहैत-कहैत हारि गेलहुँ जे बिमारिऔक लाथें
बौआ कें बजा लिऔ, नहि तँ पछताएब।.
बूढ़ा – की हैत बजा कए। अएले तँ छल
परुकाँ कि तेसरुकाँ। की कहलक से मन पारू।
बूढ़ी – मने अछि। बिसरत कोना। मुदा
एक बेर जे हारए से कि फेर....?
बूढ़ा – चुप रहू। हमर टूटल मन कें आओर नहि तोड़ू। जेहन हमर-अहाँक मन
तेहन आजुक जनमल ओकर मन कोना हेतै। हम-अहाँ चुप्पे
रही सएह उचित।
बूढ़ी – अहाँ तँ कोनो बात मे तेना जिद पकड़ि लै छी
जे हमरा किछु नहि
फुरैए। जँ एक बेर बजाइए लेबै तँ कोन अनर्थ ...।
बूढ़ा – हँ, भए जएतै अनर्थ। अहाँ नहि जनै छी जे
आइ-काल्हि नीक नोकरीक की हाल छै। केहनो जरूरी काज रहए, जँ छुट्टी लेलहुँ तँ बूझू नोकरी गेल। हम अपन मोह-ममता देखू कि बेटाक
कल्याण। अपना भरोसें जिबैत रहलहुँ, अपना भरोसें जिबैत रहब। अहाँ घबराउ नहि।
बूढ़ी – जहिना अहाँ कें बेटाक नोकरीक चिन्ता अछि तहिना तँ हमरा अहाँक
बिमारीक चिन्ता।
बूढ़ा – हम ठीक भए रहल छी। कोनो चिन्ता नहि।
[ अचानक डाक्टरक प्रवेश ]
बूढ़ा – आउ-आउ, बैसू। बुझबिऔन हिनका।
डाक्टर – (बूढ़ीक प्रति) ठीके कहलनि जनार्दन बाबू, कोनो चिन्ता नहि। क्रमशः
निकें भए रहल छथि। (आला लगाए देखि कें) ठीक छी। चित्त प्रसन्न राखू। एखन आज्ञा
दिअ। मरीज सब बाट तकैत हैत। (बूढ़ा उठए लगैत छथि) अहाँ उठू नहि, बैसले रहू। फेर आएब दबाइ लेने। (जाइत छथि)।
बूढी – (ठाढि भए अरिआतैत) एक कप चाहो नहि देलहुँ।
डाक्टर – (बूढ़िक कान लग) हृदय किछु कमजोर भए गेल छनि। हिनका हरदम
प्रसन्न रखबाक प्रयास करू। हम तकर उचित उपाय कए रहल छी।
बूढ़ी - कोन उपाए ?
डाक्टर – से एखन नहि कहब।
पछाति अपनहि बूझि जएबैक।
[ डाक्टर जाइत छथि। बूढ़ी घुरि कें बूढ़ा
लग आबि कें बैसैत छथि।]
बूढ़ी – (बूढा कें माथ पर हाथ देने
देखि) एना माथ पर हाथ किएक देने छी ?
बूढ़ा – नहि पूछी सएह नीक। जँ मनक बात कहब तँ
अहूँ हमरहि जकाँ माथ पर हाथ देब।
बूढ़ी – ई कोना हैत जे अहाँ कनैत रही आ हम हँसैत रही ?
बूढ़ा – अहूँ कनबा मे संग देबहि चाही तँ सुनू छाती कें मजगूत कए कें।
(कनेक रुकि कें) एखन जे ओ घटना सुनल तकर की अर्थ से अहाँ नहि बुझलिऐ। सुनू हम बुझा
दै छी हुनक पेटक बात। पहिल बात ई जे ओ हमरा चेतओलनि, जँ हम
बेटा कें बजाए चटपट ओहि कन्यारत्न सँ विवाह नहि कराए देबैन तँ गामक वा विदेशक
छौंड़ी सभ ओएह हाल करतनि जे रघुबिरबाक
कएलक।
बूढ़ी – ओ कोन बेजाए कहलनि।
बूढ़ा – बात तँ बड़ सुन्दर, मुदा एना धमकी दए डर
देखाए कुटुमैती होअए ? आ असल बात ई जे की बेटा अहाँक बात मानि कें दौड़ल आओत आ
अहाँक बात मानि केँ ओहि कन्यारत्न केँ अपन अर्धांगिनी बनाए लेत ?
बूढ़ी – तँ साफ-साफ जबाब दए दिऔन। एहि लेल मथा हाथ किएक ?
बूढ़ा – हमरा मन कें अहाँ जतेक खोधब ततेक नव-नव राक्षस बहराइत जाएत।
हमरा तँ लगैए जे अहाँक बेटा ओतहि विवाह कए चुकल अछि। तहिं दू-तीन बरख सँ आबि नहि
रहल अछि। तेसराँ आएल रहए तँ अहाँ बड़ आग्रह कएने रहिऐक, मुदा
टस सँ मस नहि भेल। किएक ?
बूढ़ी – अहीं कहू किएक।
बूढ़ा – हमरा तँ लगैए जे ता ओ विवाह कए चुकल छल।
बूढ़ी – अहाँ तँ अनेरे किदन-कहाँदन सोचैत रहै छी। छोडू ई सभ चिन्ता।.
चलू भोजन
करए।
[ दूनूक प्रस्थान ]
दोसर दृश्य
[ ड्रॉइङ रूम मे एक उच्च अधिकारी आदित्य सिंह, हिनक यूरोपिअन पत्नी जेन क्रिस्टल उर्फ प्रभाक संग सोफा पर बैसल आ पाँच
वर्षक बालक वरुण फर्श पर खेलाइत।]
आदित्य – (मोबाइल कान मे लगबैत) आदित्य स्पीकिङ।
मोबाइल – हम अपनेक गाम सँ बाजि रहल छी।
आदित्य – की बात ?
मोबाइल – अपनेक पिता बाबू जनार्दन सिंह....।
आदित्य – कुशल छथि ने ?
मोबाइल – हँ, जिबैत छथि। मुदा स्थिति नीक नहि
छनि। अपनेक माता बेर-बेर कहैत रहलथिन जे बौआकें बजाए लिऔक। मुदा ओ नहि बजओताह।
अपने यथासंभव शीघ्र आएल जाए।
आदित्य – पिताजी अपने किएक नहि सूचित कएलनि ?
मोबाइल – पुछै छिअनि तँ कहै छथि, अपना भरोसें
जीलहुँ, अपनहि भरोसें जिअए दिअ। एक चिकित्सकक रूप मे हम अपन कर्तव्य
बूझल जे अपने कें सूचित कए दी।
आदित्य – ( मोबाइल कात कए पत्नीक प्रति) सुनलहुँ ? कनिआँक आँखि मे नोरे ने, पड़ोसिनि भोकारि पारथि। (प्रतिक्रिया जनबाक हेतु प्रभाक मुँह
निहारै छथि)।
प्रभा – हमर मुँह की निहारै छी। चलबाक इन्तिजाम
करू। हमर फादर इन लॉ बड़ स्वाभिमानी आ स्वावलम्बी छथि। अन्तिमो अवस्था धरि ओ नहि
बजओताह। क्षमा करी तँ तकर कारणो कहि दी।
आदित्य – कहबाक प्रयोजन नहि। हम अपन अपराध स्वयं जनै छी। बेर-बेर बजबैत
रहलाह, मुदा.....।
प्रभा – मुदा अहाँ कें फुरसति नहि। लगैए जे अहाँ बाप केँ आगिओ
नहि दए सकब। अहाँकें कोन ? अहाँ
खूब भोगि चुकल छी माए-बापक दुलार। हम तँ ने माइक मुँह देखल
ने बापक। सुनैत रही जे अहाँक देश मे सासु अपन पुतोहुक आबेस बेटिअहु सँ बेसी करैत
अछि। इएह सोचि कें अहाँक संग धएलहुँ। मुदा अहाँ तीन वर्ष सँ ठकैत-फुसिअबैत रहलहुँ।
अहाँक दोख नहि. हमर कपारक दोख।
आदित्य – ( तेज अबाज मे ) अहीं सुनबैत रहब कि हमरो बात सुनब ?
प्रभा – ( आओर तेज अबाज मे ) नहि सुनब अहाँक बात। सुनैत-सुनैत कान
पाथर भए गेल। ( कनै छथि)।
प्रवीण – (बाहरहि सँ) ई कोन नाटक भए रहल छै. मैडम ?
आदित्य – प्रवीण ,
आबह-आबह।
प्रवीण – (प्रवेश कए सविस्मय) अएँ. श्रीमतीजीक आँखि मे नोर ?
आदित्य – ई एकटा विकट समस्या ठाढ़ कए देलनि अछि।
प्रवीण – कोनो समस्या नहि। मैडम, एना नोर ढारने ई
पाथर नहि पसिजत। पहिने नोर पोछू आ मन प्रसन्न करू। तखन देखू जे कोना ई मिस्टर
सोल्यूशन छन भरि मे अहाँक सभ समस्याक समाधान कए दै छथि। (आदित्य दिस
आङुर देखाए) एकरा कानि-खीजि कें अहाँ नहि सोझ कए सकै छी। ( आदित्य सँ ) हओ, हमर कहल मानह आ तुरन्त गाम जएबाक तैआरी करह। एकसर नहि, तीनू एक संग।
आदित्य – मुदा छुट्टी ?
प्रवीण – मूर्ख छह तों। हौ, आइ-काल्हि नोकरी
मे छुट्टी देल नहि जाइ छै, छुट्टी लेल जाइ छै। केवल सूचना दए निकलि
पड़ह। हम छी ने, कोनो खतरा नहि। छुट्टीक मंजूरीक प्रतीक्षा
करबह तँ बापक सराधो नहि कए सकबह।
आदित्य – एकटा आओर विकट समस्या अछि तोहर मेम साहेब कें लए। कट्टर पुरना
विचारक लोक हमर माता-पिता हिनका घरो नहि टपए देथिन।
प्रवीण – हओ, एतेक दिन संग रहलह तैओ तों चीन्हि
नहि सकलह हमर मेम साहेब कें। जे तोरा सन बेकूफ कें नाथि देलनि से अबस्से छन भरि मे
सासु-ससुर कें रिझाए लेतीह। की से आत्मबल अछि ने, मेम साहेब ?
प्रभा - पुछलहुँ
तँ जड़ि सँ सुनू। हमरा सन अभागलि दोसर नारी नहि भेटत। हम ने माए कें देखलहुँ ने
बाप कें। एकटा अशरण वृद्ध शरण देलनि। जखन हिनका सँ विवाह भेल, मनहि मन प्रसन्न भेलहुँ जे आब सासु-ससुर सँ ओ दुलार भेटत जे माए-बाप सँ
भेटैछै। एही लेल भारतीय पड़ोसी सँ साड़ी पहिरब सिखलहुँ। एही लेल बड़ जतन सं मैथिली
सिखलहुँ।
प्रवीण – बाह. अहाँ तँ मैथिली बजबा मे प्रवीणहु सँ प्रवीँण भए गेलहुँ।
प्रभा – अहाँक मित्र कें अङरेजी सँ बड़ अनुराग।
प्रवीण – तखन सिखलहुँ कोना ?
प्रभा – ओ अङररेजी बाजथि तँ हम कान मूनि ली। एखनहु से जिद ठनने छी।
मुदा....।
प्रवीण – आब मुदा की ?
आदित्य – हम एकसर तँ जएबा लेल तैआर छी, मुदा
हिनका लए जएबा मे एकटा बाधा अछि।
प्रवीण – केहन बाधा ?
आदित्य – हम विवाह कएलहुँ से बात माए-बाप सँ आइ धरि छिपओने रहलहुँ। तखन
कोना हिनका लेने....?
प्रवीण – हम तोहर मनक सभ बात जनैछिअहु। तों बापक तीन–तीन टा बड़का अपराध कएने छह। पहिल – तीन बरख सँ
माए-बाप कें मुह नहि देखओलह। दोसर – चुपेचाप विवाह कए लेलह।
तेसर – इसाइ कन्या सँ विवाह कएलह।
प्रभा – ठीक कहैछी अहाँ। एही लाजें...।
प्रवीण – तों पढ़ि-लिखि कें लोढ़ा भए गेलह। हओ, जनै
नहि छह, सभक बाप धृतराष्ट्र होइछै, पक्का
धृतराष्ट्र। लाख अपराध माफ। तखन डर कोन ? बड़ क्रोध हेतनि त कहथुन, कान पकड़ि कें दस
बेर उठह-बैसह। बस, सभ क्रोध निपत्ता।
वरुण – ( खेलाएब छोड़ि कान पकड़ि कें उठब-बैसब सुनि कें स्वयं करैत )
डैडी, अहूँ एहिना करू ने। (हाथ पकड़ि घिचैत अछि। आदित्य संग
दैछथिन।)
प्रवीण – बाह रे बौआ, बाह ! एक्सेलेन्ट ! देखह, हओ. बापक हृदय केहन हइछै। एहिना तों बापक
आगाँ कान पर हाथ देने ठाढ़ भए जएबह कि बस, आनन्दे आनन्द। (प्रवीण
सँ) बाउ. तों सब गाम जएबह।
वरुण – सत्ते गाम जएबै ?
आदित्य आ प्रभा – हँ, सत्ते गाम जएबै।
[ वरुण नाचि-नाचि गबैत अछि। ताहि मे माए, बाप आ प्रवीण तीनू संग दैत छथिन ]
गाम
जएबै गाम जएबै जाम जएबै ना
दही
खएबै चूरा खएबै आम खएबै ना
गाम जएबै गाम जएबै जाम जएबै ना
दादा
के देखबै दादी के देखबै भैया के दखबै ना
गाम
जएबै गाम जएबै जाम जएबै ना
प्रभा – बस, नाच खतम। आब चलैचलू डिनर मे।
[ सभक प्रस्थान ]
तेसर
दृश्य
[ पुरान-सन पक्का मकान। नमहर बरंडा। बामा
कात एक कोठली। बरंडा पर खाट, ताहि पर रोगग्रस्त बूढ़ा जनार्दन
ठाकुर पड़ल। बूढ़ी पाएर जँतैत। खाटक एक कात किछु कुरसी ]
बूढ़ा – अहाँ किछु कहए लागल रही ?
बूढ़ी – हँ, ठीके।
बूढ़ा – कहलहुँ नहि .
बूढ़ी – हँ, मुह सम्हारि लेलहुँ। मनक बात मनहि
राखल।
बूढ़ा – से किएक ?
बूढ़ी – कहैत-कहैत थेथर भए गेलहुँ। सभ बेकार। तखन फेर कहि कें कोन फल ? जेहने बाप चंठ तेहने बेटा।
बूढ़ा – (उठि कें बैसैत क्रोध सँ) हे, हमरा जे
कहब से कहू, हमर बेटा चंठ नहि अछि। कोना बुझाउ अहाँ कें जे
नीक नोकरी केहन वस्तु थिकैक। की हमर मुह आ अहाँक मुह देखैत रहने ओकर मुह भरतै ?
बूढ़ी – हमहूँ कोना बुझाउ अहाऎ कें। जेना अहाँ कें बौआक नोकरीक चिन्ता
अछि तहिना तँ हमरहु अहांक प्राणक चिन्ता।
बूढ़ा – देखू, पाँच-पाँच टा डाक्टर-वैद्य
तत्परतापूर्वक इलाज कए रहल छथि। हम स्वस्थ भेल जा रहल छी। तखन कोन चिन्ता ?
[ वाम दिस सँ आदित्य, प्रभा आ वरुणक
प्रवेश। तीनू अलक्षित रूपें कात मे ठाढ़ छथि। ]
आदेत्य – (कातहि सँ) इएह, इएह थिक हमर घर।
बूढ़ी – (अबाज सुनि कें झटकारने आगाँ बढ़ैत कचकाए) अएँ, के ? बौआ ? आबि गेल, आबि गेल हमर बौआ !
बूढा – (हड़बड़ाए उठि कें दौड़ैत) अएँ, अचानक
आबि गेल !
आदित्य – बाबूजी, बाबूजी, एना
नहि दौड़ू। खसि पड़ब। (बाँहि पकड़ि कें खाट पर बैसाए पिता आ माता कें प्रणाम करैत
छथि) ।
बूढ़ा – (माथ पर हाथ दए पँजिअबैत) जहाँ रहह, निकें
रहह।
बूढ़ी – जुगजुग जीबह, निकें रहह।
प्रभा आ वरुण – (दूरहि सँ कर जोड़ि कें) प्रणाम बाबूजी,
प्रणाम माताजी।
बूढ़ा – (दूनूक मुह निहारि सविस्मय) अएँ, ई के ?
आदित्य – ( अचानक बूढ़ाक आगाँ ठाढ़ भए) बाबूजी, बाबूजी,
हमरा ओहिना कान ऐंठू जेना नेना मे ऐंठै छलहुँ। ऐंठू, ऐंठू ने। (आँखि मे नोर )।
बूढ़ा – (अकचकाए) अरे, तोरा ई की मोन पड़लहु।
(मुह निहारि) अएँ, हँसीक जगह नोर किएक ?
आदित्य – अहाँ नहि ऐंठब तँ हम अपनहि ऐंठैछी।
[ आदित्य
कान ऐंठैत उठैत -बैसैत छथि। वरुण नकल करैत अछि। प्रभा पकड़ि कें कोर लए लैछथिन। ]
बूढ़ा – ( आदित्य कें पकड़ि खाट पर अपना लग बैसाए) एना नहि करह,
बाउ। बात की थिकै से कहह।
आदित्य – आइ, बाबूजी, अहाँक
आगाँ आ माए, तोरो आगाँ हम लाज-बीज कात कए अपन अपराध कबूल
करैछी आ तकर जे दण्ड हो से ......।
बूढा – पहिने ई तँ कहह जे तों कोन अपराध कएलह।
आदित्य – एक नहि, तीन-तीन टा अपराध। नम्बर एक –
तीन वर्ष सँ गाम नहि अएलहुँ। नम्बर दू – अहाँ
कें बिनु पुछनहि चुपेचाप विवाह कए लेलहुँ। नम्बर तीन – अहाँक
प्रस्तावित कन्यारत्नक उपेक्षा कए एहि क्रिश्चन कन्या सँ विवाह कए लेल। आइ अहाँ
एहि सभ अपराधक दण्ड दिअअ. हम सहर्ष भोगि लेब।
[ आदित्य, प्रभा आ वरुण तीनू कर
जोड़ने एक पाँत मे ठाढ़ होइछथि। एक मिनट सभ स्तब्ध भेल एक दोसराक मुह अपलक तकैत
छथि। ]
प्रभा – हम हिनकर पुतोहु दूरहि सँ गोड़ लगैछिऐन। ( आँजुर माटि धरि
झुकाए प्रणाम करैत छथिन)।
बूढी – (सहसा आगाँ बढ़ि कें कोर करैत) अहोभाग, अहोभाग
हमर। केहन सुन्नर पोता आ केहन सुन्नरि पुतोहु। दूधे नहाउ पूते बिआउ। (बूढ़ा सँ)
लछमी घर अइलीह। लग आबि कें आसिख दिऔन। ( प्रभा कें आशीर्वाद देबाक लेल हुनक माथ
दिस हाथ बढ़बैत लग जाइत छथि।)
प्रभा – (पाछु हटैत) हाँ-हाँ। हमरा छूबथु नहि।
बूढ़ी – ( अकचकाए ठमकि के) अएँ, से किएक ?
प्रभा – हम अङरेजक बेटी, अछोप।
बूढ़ी – (मर्माहत भए दू डेग पाछु हटैत) अएँ, मे......म !
[ बूढ़ा
अचानक बेहोस भए ठामहि पडि रहैछथि। ]
बूढ़ी – ( छाती पिटैत) दैबा गे दैबा !
प्रभा – माइ गॉड ! हमरा
सभक अबितहिं ई की भए गेलनि।
आदित्य – दीज ओल्ड फोक कुड नॉट टोलरेट आवर प्रेजेन्स। लेट अस फ्लाइ बैक
ऐज सून ऐज पॉसिबुल।
प्रभा – प्लीज हैभ पैशेन्स ए मोमेन्ट। ( बूढ़ी सँ ) माजी, लग मे कोनो डाक्टर छथि ?
बूढ़ी – हँ, लगहि मे छथि। चारिए-पाँच घर बामा
दिस।
प्रभा – हम डाक्टर कें बजा अनैछिऐन। ई पंखा हौंकैत रहथुन। किछु टोकथुन
नहि।
[ कनेक काल सभ स्तब्ध। प्रभाक संग डाक्टर अबैछथि। ]
बूढ़ी – डाकदरबाबू. देखिऔन. की भए गेलनि हिनका।
डाक्टर – घबराउ नहि। लगले ठीक भए जएतनि। (जाँच कए छाती पकड़ि कें
डोलबैत) जनार्दन बाबू, मन केहन अछि ?
बूढ़ा – ( अस्पष्ट ध्वनि मे ) म.....म, मम...ता....।
डाक्टर – की कहलहुँ ?
बूढ़ा – ध....धर...धर।
डाक्टर – डेलिमा. क्लिअर केस ऑफ डेलिमा। एक दिस ममता आ दोसर दिस धर्म –
दूनूक प्रबल आघात सहि नहि सकलाह।
आदित्य – एकर प्रतिकार ?
डॉक्टर – पहिने ई कहल जाए जे अपने के ?
आदित्य – ई हमर पिता, ई माता आ ई...।
[ तीनूक बीच नमस्कार ]
डाक्टर – तखन तँ एकर प्रतिकार अपनहि दूनूक हाथ मे अछि। खास कए अपनेक
श्रीमतीजीक हाथ मे।
प्रभा – से कोना ?
डाक्टर – ममता कें ततेक जगाउ जे ओ धर्म पर विजय पाबए। अपने कें फोन
हमही कएने रही। नीक कएल जे आबि गेलहुँ। आब कोनो चिन्ता नहि। होस आबि रहल छनि। कनेक
काल मे नॉर्मल भए जएताह। एखन आज्ञा हो।
[ डाक्टर
जाइत छथि। आदित्य, प्रभा आ वरुण फेर ओआआहिना पाँती लगाए ठाढ़
भए जाइछथि। बूढ़ी भारी दुबिधा मे पड़लि बकर-बकर पुतोहुक मुह तकैछथि। ]
आदित्य – बाबूजी होस मे आबि गेलाह । आब की कएल जाए।
प्रभा – लेट मी प्ले ए ट्रिक नाउ। ( बूढाक लग जाए कें ) बाबूजी,
आब हिनक मन
केहन छनि ?
बूढ़ा – ठीक अछि।
प्रभा – कहथु तँ, ई के थिकाह ?
बूढ़ा – बेटा।
प्रभा – हम के छी ?
बूढ़ा – हमर पुतोहु।
प्रभा – आ ई ?
बूढ़ा – ई हमर पोता।
प्रभा – हम एतेक दूर सँ किएक अएलहुँ।
बूढ़ा – अपन सासु, अपन ससुर आ अपन घर-आङन देखए।
प्रभा – से तीनू देखि लेल। आब आज्ञा हो, जाइछी।
बूढी – ( अकचकाए) अएँ, से किएक।
प्रभा – हम अछोप मेम छी। हमरा रहने हिनकर घर छूति जएतनि। (कनैत) हाए
रे हमर कपार। बड़ मनोरथ छल, नहि माए-बाप तँ सासु-ससुर सँ
माए-बापक दुलार भेटत। ......तेहन पुरुखक हाथ धएलहुँ जे सासुओ-ससुर देखि कें दूर
पड़ाइत छथि।.......हिनका लोकनिक भाखा सिखलहुँ, साड़ी पहिरब
सिखलहुँ। सब बेकार, सब बेकार।
बूढ़ी – ( दौड़ि कें जाए प्रभा कें पँजिआए आँचर सँ नोर पोछैत ) नहि
बाजह, एहन कथा नहि बाजह हमर बेटी ( मुह चूमैछथि)।
बूढ़ा – (उठि कें प्रभा कें डेन धए घिचैत) बेटी, पहिने बाप कें गोड़ लागह, तखन माए कें।
प्रभा – ( ठेहुनिआँ दए बूढ़ाक पाएर पर माथ दए) प्रणाम,बाबूजी।
बूढ़ा – (दूनू डेन पकड़ि कें उठबैत) कल्याणवती भव, सौभाद्यवती भव।
प्रभा – बाबूजी, आब ई पड़ि रहथु ( बाँहि पकड़ि
कें खाट पर बैसाए ओहिना बूढ़ी कें प्रणाम करैत छथि। छन भरि बूढ़ीक मुह निहारि कें
) मा, तों सत्ते हमरा अपन बेटी बुझैछें ?
बूढी – सत्ते नहि तँ फूसि।
प्रभा – हमरा तखन विश्वास हैत जखन तों हमर हाथक छूअल खएबें।
बूढ़ी – खोआ दे जे खोअएबाक होउ।
प्रभा – (बैग सँ टिफिन बॉक्स निकालि ओहि सँ एक-एक चमचा लए सभक हाथ मे
दैत छथि, वरुण कें भरि प्लेट ) खो दही-चूरा-आम भरि पेट।
वरुण – (खाइत आ नाचि-नाचि गबैत अछि)
गाम जेबै गाम जेबै गाम जबै ना
दही खेबै चूरा खेबै आम खेबै ना
गाम जेबै गाम जबै गाम जेबै ना
( माए-बाप कें हाथ पकड़ि कें घिचैत) प्लीज ऐकम्पनी मी ।
आदित्य – नहि मानत.। बड़ जिद्दी अचि ई छओंड़ा। ( तीनू नचैत-गबैत छथि।)
[ तान्त्रिक, जोतखी, वैद्य आ होमिओपैथक प्रवेश। नाच समाप्त कए
तीनू यथास्थान बैसैत छथि।]
तान्त्रिक – सुनल जे अपने अचेत भए गेल रही, तें हमरा तोकनि पहुँचि गेलहुँ। एतए तँ आनन्दे-आनन्द देखैछी।
बूढ़ा – ठीके छन भरि अचेत भए गेल रही। डाक्टर साहेब कहलनि, अधिक आनन्द भेला पर एना होइछै। आब ठीक छी। आनन्द कोना नहि हो। एतेक दिन पर
ई पुत्ररत्न अएताह अछि।
आदित्य – नमस्कार।
बूढ़ा – आ तनिका संग ई पुत्रवधूरत्न
प्रभा – नमस्कार।
बूढ़ा – आ तनिका कोर मे ई पौत्ररत्न।
तान्त्रिक – एना अचेत होएब नीक नहि थिक। फेर नहि हो तकर
उपाए हम कए दैछी। ( बूड़ाक माथ पर हाथ दए फुसुर-फुसर मन्त्र पढि ) बस. मा दुर्गाक
प्रसादें फेर कहिओ नहि हैत।
जोतखी – औजी, ग्रह विपरीत रहतै तँ अहाँक मा
दुर्गा की करतीह ? ग्रहक
महिमा आब बड़का-बड़का वैज्ञानिको सब मानैत छथि। मूर्छा थिक मनक रोग। मनक मालिक
थिकाह चन्द्रमा। सतत चानीक औंठी पहिरने रहू, फेर कहिओ एना नहि हैत।
होमिओपैथ – कनेक मुह बाओल जाए ( बूड़ा मुह बबैछथि, डाक्टर
चारि-पाँच गोली खसा दैछथि।)
आदित्य – अपने किछु बजलहुँ नहि?
होमि. - हमर बोलीक काज हमर गोली करैत अछि।
वैद्य – मन तँ आनन्द-आनन्द भए गेल मुदा बल ?
बूढ़ा – बल एखनहु नहि आएल अछि।
वैद्य – ( एक पुड़िआ दैत) हमर ई भीमपराक्रम रस बकरीक दूध मे घोरि तीन
दिन खाए लेल जाए। अपने भीमहि कें पछाड़ि देबनि ओहिना जेना जबानी मे पछाड़ैत रहिऐन।
आदित्य – अपने लोकनिक फीस ?
वैद्य – राम-राम! हमरा
लोकनि कारनीक ओतए कहिओ एक टुक सुपारिओ नहि लेल!
तान्त्रिक – हँ, तैओ जँ सत्कार
करबाक हो तँ मा दुर्गाक प्रसादक संग एक साँझ....।
वैद्य – धुरजी! एना
घिनाउ नहि। आब चलैत चलू एतए सँ। हिनका बेटा-पुतहु सँ गप करए दिऔन।
( सभ चिकित्सक जाइत छथि।)
आदित्य – बाबूजी, सुनल तान्त्रिक महोदयक प्रस्ताव?
बूढ़ा – वैद्यजी भनहि धुरजी कहि देथुन, हमरा तँ
बड़ आनन्द भेल।
आदित्य – से किएक?
बूढ़ा – सुनह। हमरा आशंका छल जे समाज बारि ने दिअए। समय बहुत बदलि
गेलै। परन्तु समस्या अछि जे सम्हरत कोना.? हम सब अथबल आ तों सब परदेसी।
बूढ़ी – ब्राह्मन मुह खोलि कें भात मङलनि तँ कोना नहि देबनि? जेना हैत तेना हम सम्हारि लेब।
प्रभा – गुड आइडिआ! सुनैछी
मिथिला मे खूब भोज होइए आ ताहि मे खूब व्यंग्य-विनोद. हास-परिहास होइए।
आदित्य – ठहाका पर ठहाका चलैए। जे सुनैत रही से देखिए लिअअ। ( बूढ़ीक
प्रति) माए, तों कोनो चिन्ता नहि कर। देखैत रह, आइए साँझ खन भोजक सभ सामग्री हबा गाड़ी पर आबि जाएत।
बूढ़ा – भोजक ओरिआओन पछाति, पहिने भोजनक ओरिआओन
होअओ।
आदित्य - आइ पाँचो गोटए एक संग भोजन करब। माए, तोरहु हमरा सभक
संग खाए पड़तौ।
बूढ़ी – ( विस्मय सँ दाढ़ी पर हाथ दए ) गे मैया ! एहनो कतहु भेलैये।
प्रभा – ओना नहि मानबें त हम पकड़ि कें अपना संग बैसा लेबौ।
बूढ़ा – ( बूढ़ीक प्रति ) अहाँ जाउ पूआ-पकमान छानए ।
बूढ़ी – बेटी, चल हमरा संग. तोरा अपन घर-आङन,
बाड़ी-झाड़ी देखा दैछिऔ।
आदित्य – ( विनोदक मुद्रा मे ) तोहर घर छुततौ नहि ?
बूढ़ी – छूतत किएक? लछमीक
पाएर पड़त तँ अन-धन सँ भरल-पूरल रहत।
[ बूढ़ी, प्रभा आ वरुणक प्रस्थान ]
बूढ़ा – तोंहू ओहि कोठली मे विश्राम करह गए। बाट-घाटक थाकल-ठेहिआएल
छह। हमरहु आब विश्राम करक चाही।
[ दूनूक
प्रस्थान। ]
चारिम दृश्य
[ दूनू कात
चारि-चारि कुरसी। बीच मे चौकी। एक कातक कुरसी पर तान्त्रिक आ जोतखी। शेष खाली।]
तान्त्रिक – मा दुर्गे, मा
दुर्गे। देखू तँ अशिष्टता ! अतिथि
आबि गेलाह आ घरबैआ घरहि मे सुटकल छथि।
वैद्य – औजी, ई भोज नहि थिकैक, ई थिकैक पार्टी। पार्टी मामूली लोक नहि दए सकैए। आदित्य बाबू सुट-बूट,
स्नो-पाउडर लगओने ने एक सेकेंड पहिने, ने एक
सेकेंड लेट ठीक घड़ीक सुइ पर उपस्थित भए जएताह।
तान्त्रिक – आ भानस-भात तकरो कतहु धुआँ-धुकुर नहि
देखैछिऐ।
वैद्य – बड़ भूख लागल अछि? जमाइन फाँकि कें आएल छी की? धैर्य
धरू। समय पर सभ सामग्री पहुँचि जएतै।
[ डाक्टर आ
होमिओपैथ अबैछथि आ दोसर कातक कुरसी पर बैसैछथि।]
होमिओ. – देखू तँ तमासा, एतेक दिन बापक कोनो खोजे
नहि। बाप-पुरुखाक बनाओल
मकान ढहल-ढनमनाएल जा नहल छनि तकर सुधिए नहि, आ पहुँचि गेलाह पार्टी
कए कें अपन बड़प्पन देखबए।
डाक्टर – पहुँचलाह कोना आ किएक से लग आउ, कानमे
कहैछी। हम फोन कएलिऐन जे बाप मरै पर छथि तखन अएलाह। ने बाप कें बेटा सँ मतलब,
ने बेटा कें बाप सँ। उँच्चा चढि-चढि देखा घर-घर एके लेखा। बूढ भेला
पर हमरो-अहाँक इएह दशा हैत।
वैद्य – आ पार्टी किएक भए रहल छै से बुझलिऐ ?
तान्त्रिक – हम मुह खोलि कें बजलहुँ तें।
वैद्य – मा दुर्गा अहाँ कें जीह तँ बड़ सुन्दर देलनि, मुदा बुद्धि देबा मे कने कंजूसी कएलैन। एकरा पार्टी नहि, बूढ़ाक श्राद्ध बूझू।
तान्त्रिक – धुरजी ! बापक जिबितहि कतहु श्राद्ध भेलैए?
वैद्य – जीबी तँ की-की ने देखी। आब इहो चललैए। बाप कें सन्देह जे
मुइला पर बेटा श्राद्ध करत कि नहि। बेटा सेहो सोचलथिन श्राद्ध करए फेर आबए नहि
पड़त।
तान्त्रिक – ( घड़ी देखि ) आब गप बन्द। पार्टीक समय भए
गेल। जे घड़ी ने साहेब पहुँचलाह।
[ आदित्य, प्रभा, बूढ़ा, बूढ़ी आ तनिक
कोर मे वरुणक प्रवेश। आदित्य ठाढ़ रहैत छथि, आओर सभ सोफा पर
बैसैत छथि।]
आदित्य – हम अपना दिस सँ आ पूज्य पिताजीक दिस सँ अपने लोकनिक अभिवादन आ
स्वागत करैत छी। अपने लोकनि हमर पूज्य पिताजीक प्राणरक्षा कएल तदर्थ हम अपने सभक
सदा आभारी रहब। हमरा ई जानि कें बड़ प्रसन्नता भेल जे चिकित्सा मे अपने लोकनिक
प्रवीणता आ सेवापरायणताक प्रसादें हमर ई गाम आदर्श स्वस्थ ग्राम घोषित भेल। आइ
हमरा अपने लोकनिक श्रीमुख सँ ई सुनबाक लालसा भए रहल अछि जे कोना-कोना अपने लोकनि
हमर गाम कें ई सौभाग्य प्राप्त कराओल आओर कोना-कोना हमर पिता कें रोगमुक्त करैत
गेलहुँ। धन्यवाद। ( प्रभाक
लग बैसैछथि।)
तान्त्रिक – ( ठाढ़ भए ) ओं नमो दुर्गायै। आदरणीय
जनार्दन बाबू, आ आदित्य बाबू, एहि गाम
कें ई सौभाग्य आन ककरो कएने नहि, मा दुर्गाक कृपा सँ प्राप्त
भेलैक। हम घर-घर, गाम-गाम चन्दा माङि-माङि....
वैद्य – ( बीचहि मे ) अपन मकान बनओलहुँ।
तान्त्रिक – ( तमसाए कें ) चुप ! पहिने हमरा बाजए दिअअ, पछाति जतेक बकबाक हो बकब। की कहैत रही ? हँ, मन पड़ल, चन्दा कए-कए
ग्रामवासीक कल्याणक संकल्प कए तीन बेर सहस्रचण्डी महायज्ञ कएल। तहिआ सँ एहि गाम मे
हमर चण्डीपाठे सभ रोगक रामबाण भए गेल। तैओ केओ-केओ आतुरतावश चण्डीपाठक संग-संग
डाक्टर-बैदक औखधो भकसि लैत अछि, भनहि ओहि मे जहर-माहुर रहओ।
डाक्टर – (ठाढ भए) की बजलहुँ, की बजलहुँ ?
वैद्य – मुह सम्हारि कें बाजू !
डाक्टर – कृपया सुनल जाए एहि दूनू धन्वन्तरिक एक प्रसिद्ध कथा। एक दिन
ई तान्त्रिकजी आ बैदजी अपना मे की गप करैत रहथि से सुनल जाए। तान्त्रिकजी पुछलथिन
बैदजी सँ, अओ, ने अहाँ चण्डीपाठ
कएलहुँ. आ ने हम ककरहु कोनो दबाइ देलिऐक; तखन चिता किएक जरैत अछि ?
वैद्य – चुप रहू। अहींक, अहींक इंजेक्शन तँ ओकर
जान लेलकै।
तान्त्रिक – एहन मुह रहत तँ बाट-घाठ मे मारि खाएब।
होमिओ. – गरहत्ता दए गाम सँ बैलाउ एहि डाकू डकडरबा कें।
डाक्टर – माफ कएल जाए। हम स्वयं पड़ा जाए
चाहैछी । अपने सभ शतमारी वैद्य आ सहस्रमारी वैद्यराज थिकहुँ। भुजैत आ भजबैत रहू
एहि स्वस्थ ग्राम कें।
तान्त्रिक – जनार्दन बाबू, कान
खोलि कें सुनि लिअअ। गरहत्था दए कें एतए सँ निकालू किडनीक सौदागर एहि डकदरबा कें।
नहि तँ खाउ अपम पार्टी अपनहि। चलैत चलू सभ केओ एतए सँ।
प्रभा – हाए रे हमर कपार ! की करैत की भए गेल। जलदी पड़ाउ एहन गाम सँ। हमरा बड़ डर होइए।
आदित्य – अहाँ घबराउ नहि। कने काल धैर्य धरू।
प्रभा – माइ गॉड ! (
ठाढ़ि भए लग जाए कान मे ) एहि भयंकर आगि कें अहाँक चुरू भरि पानि किन्नहु मिझाए
नहि सकत। जलदी पड़ाउ।
आदित्य – कोनो डर नहि। छन भरि धैर्य धए देखू तमाशा। हम जनैछी, एहन सिचुएशन कें कोना कन्ट्रोल कएल जाइत अछि।
प्रभा – बेस, लड़ैत रहू अहाँ एहि सिचुएशन सँ। हम
आँखि मूनि लैछी। ( आबि कें बैसैछथि।)
आदित्य – आदरणीय अतिथि गण, कृपया हमर दू शब्द
सुनि लेल जाए, तखन जनिका जे करबाक हो से करैत जाएब। अपने
लोकनिक एहि अनुपम प्रतिस्पर्धा कें देखि कें हमरा अपार आनन्द भेल। किएक तँ एकर मूल
लक्ष्य रहल गामक लोक कें स्वस्थ राखब। तें हम सभ अतिथिक हृदय सँ प्रशंसा करैत छी।
अपने सभ एक सँ एक आगाँ बढ़ि कें हमर पूज्य पिताक प्राणरक्षा कएल ताहि हेतु
हम अपने सभक प्रति आजीवन कृतज्ञ रहब। अपने सभक पाएर पकड़ि प्रार्थना
करैत छी जे जेना हमर पिताक प्राण बचाओल तहिना हमर प्रतिष्ठा बचाओल जाए।
वैद्य – बाह ! अपने
बड़ कौशल सँ एहि विषम परिस्थिति कें सम्हारि लेल।
तान्त्रिक – वैद्य जी भनहि सन्तुष्ट भए जाथु, हमर समाधान नहि भेल। हम अपनेक पूज्य पिताजीक मुह सँ ई सुनए चाहैछी जे ओ
ककर चिकित्सा
सँ स्वस्थ भेलाह।
[ किछु काल सभ
बूढ़ाक मुह तकैत अछि। ]
बूढ़ा – ( किछु काल सोचि कें ) हमरा पुछैछी तँ हम एतबे कहब जे हम ककरो
चिकित्सा सँ नहि, बेटा सपरिवार आबि गेलाह तकर ततेक, ततेक आनन्द भेल जे सभ रोग-बलाए बिलाए गेल।
[ सभ चकित भए एक
दोसराक मुह तकैत छथि। ]
डाक्टर – आब मुह की तकैछी। भेटि गेल उचित बिदाइ। चलैत चलू अपन-अपन घर।
खाथु आदित्य बाबू अपन बापक श्राद्धक पिण्ड अपनहि।
आदित्य – ( घबराए कें दूनू हाथ जोड़ि ) हम सभक पाएर धरैछी। एहन कठोर
दंड देबा सँ पहिने एहि अपराधीक मुह सँ दू शब्द सुनि लेल जाए।
बूढ़ा – ( आयासपूर्वक ठाढ़ भए कें ) एक बूढ़ आ ताहि पर चिर रोगी। हमरा
होस नहि रहल जे की बाजी की नहि। माफ.....मा..(बोल लटपटाइत छनि आ खसैत जकाँ बैसि
जाइत छथि।)
आदित्य – पिताजीक एहन स्थिति कें देखैत कृपया अपने लोकनि छन भरि बैसि
गेल जाए। ( सभ बैसैत छथि। ) सुनल जाए जे पिताजीक मुह सँ एहन कथा किएक बहरएलनि। (
प्रभा सँ ) कने पानि। (दू घोंट पानि पीबि कें ) सुनल जाए। हम आजुक दुनिआँक
चकाचौन्ह मे पड़ि कें आ ( प्रभा दिस संकेत कए ) हिनक मायाजाल मे फँसि कें....
प्रभा – आ हमरा अपन मायाजाल फँसा कें।
आदित्य – चुप रहू। एखन मजाक नहि। हमरा कनेको होस नहि रहल जे पिताक हृदय
आ माताक ममता केहन होइछै। हम माए-बाप कें सालक साल कलपबैत-कनबैत रहलहुँ। धन्यवाद
डाक्टर साहेब कें जे हमर ओ मोह निद्रा तोड़लनि। धन्यवाद एहि ( प्रभा दिस संकेत)
ममतामयी नारीरत्न कें जे हमरा मानू कान पकड़ि कें एतए
घीचि अनलनि। बहुत-बहुत वर्ष पर एक संग बेटा, पुतोहु आ पोताक
मुह देखितहि आनन्दक लहरी मे सभ रोगव्याधि दहा गेलनि । तहिं ओहन कथी मुह सँ बहराए
गेलनि। एहि सभ दुखद घटनाक अपराधी हम छी। क्षमा करू अपने तोकनि। क्षमा करू बाबूजी।
क्षमा कर माए। ( माए-बापक पाएर पकड़ि कें कनैत छथि। माए आँचर सँ नोर पोछैत छथिन। )
बूढ़ा – ( डेन धए उठबैत ) बाउ, ई अहाँक दोख नहि।
ई एहि घोर कलिकालक दोख थिक। उठू आ सभ कें आदरपूर्वक भोजन करबिऔन गए।
तान्त्रिक – आब वितम्ब किएक ? मा दुर्गाक प्रसादें बीझो होअओ।
( आगाँ आदित्य आ प्रभा, तनिक पाछाँ सभ चिकित्सक जाइत छथि.। )
बूढ़ी – बाउ, आँखि खोलह। आब भोज हेतै। चलह
देखैले।
वरुण – ( झट उठि कें हर्ष सँ हँसैत नचैत )
भोज हेतै भोज हेतै
भोज हेतै ना
भोज खेबै भोज खेबै
भोज खेबै ना
गाम जेबै गाम जेबै गाम जेबै ना
भोज खेबै भोज खेबै
भोज खेबै ना
भोज खेबै भोज खेबै
भोज खेबै ना
[ बूढ़ी
आ वरुणक प्रस्थान। ]
बूढ़ा – ( शून्य दृष्टि सँ चारू दिस ताकि ) चारू दिस सुन। सभ चल गेल,
सभ। एहि सुन मे कतेक काल, कतेक काल एना बैसल
रहब ? कतेक काल ? हमरहु आब जएबाक चाही। कोम्हर ? कतए ?
नेपथ्य सँ – जतए सँ फेर केओ घुरैत नहि अछि।
यद् गत्वा न
निवर्तते। यद् गत्वा न निवर्तते
-
मुन्नी कामत
एकांकी -हत्यारा समाज
प्रथम-दृश्य
सूर्यकला- काकी......
हयइ लवकी काकी, कतऽ छेतहिन?
लवकी काकी- की कहै छिऐ कनियाँ!
अतऽ पुबरिया घरमे छी आउ।
सूर्यकला- काकी, रमकलिया मै कऽ सुनै छिऐ फेर किछु छै, आइ भोरका गरी
सँ रमकलिया बाबू लऽ कऽ गेलैए अल्ट्रासाउण्ड करबै लऽ दरभंगा।
लवकी काकी- धैउररर उंउंउंउं पापी नरकी कऽ की बात करै छी...
छौरा तँ जान सँ मारि देतै मौगीकेँ। देखियौ, देहमे कोनो जान छै जेे
फेर गेलै खुुुुनमा-खून होइ लऽ।
सूर्यकला- की करतै काकी
बेटी जनमा कऽ जे मै-बाप सब दिन मरतै, से बलू एक्के बेर मरि
जा, वएह ठीक ने। आब तँ ई पाप घरही होइ छै। अकरा कोनो पाप नै
समझदारी कहल जाइ छै। देखतुुहुन, अतेक दिन छेलै जे बेटीकेँ नै
पढ़बै छी तैं उ बोझ अछि। आब तँ पढ़बैयोमे खर्चा आ बियाहोमे खर्चा होइत अछि। केना कऽ
हम गरीब बेटी जनमैब। बेटा जनमा कऽ चौराहा पर राखि देब तँ दू साँझ हमर चुल्हा जरत, मगर बेटी तँ हर पग-पग पर कलंक बोटरने घर आनत। ओकर उजर चुनरीमे कारिख लगैत
देर नै हएत। आब कहू काकी ओइ शर्मसँ मरी आकि अहिना मरी।
लवकी काकी- तोेहर बात सही छऽ कनियाँ
पर अही सोचकेँ तँ बदलै कऽ छै। जे लोग निअम बनेने छै आ कहै छै बेटा बैटी एक समान, वएह बेटीक इज्जतक दुश्मन बनि जाइ छै। घोर कलयुग छै। सभ मजबूर छै।
पटाक्षेप।
दोसर-दृश्य
रामेश्वर- रमकाली माय, की करबै, डॉक्टर साहेब कहै छै जे फेर बेटी अइ। महग
युगमे चारि टा बेटी पहिले सँ अछि। बेटाक खातिर छः बेर अहाँकेँ सफैया करा चुकलौं, आब तँ अहाँक शरीर देख डॉक्टर सफैया करैसँ सेहो मना करैत अछि। कहै छै जे
अहाँक देहमे खूूून नै यऽ। चलू गाम चलू, ओतऽ निचेेेेनसँ
विचारि कऽ कोनोे काज करब।
कमला- हयौ रमकाली बाबू, हम अहाँसँ सभ बेर निहौरा
करै छी कि अहाँ हमरासँ एतेक बड़का पाप नै कराउ। अकर बध हम दूनू परानिये टा कऽ नै
पुरे परिवारकेँ लागत। आइ बेटी बेटासँ कम छै जे अहाँ बेटा लऽ आनहर भेल छी आ हमर
जानक दुश्मन बनि रहल छी।
रामेश्वर- अपन मुॅंह तूँ बंदे राख। नै तँ अतैसँ लतियाबैत
गाम लऽ जेबौ। जेना अतेक साल तक मुँह सिने छँ तहिना आगुओ सिने रह। तूँ मर या जी,
हमरा तकर परवाह नै अछि। जाबऽ तक तोरा देहमे जान छउ ताबऽ तक जेना जेना कहबौ करैत
रह।
कमला- तँ लऽ लिअ ने हमर जान, मुक्ति मिल जैत
हमरा। अहाँक मारि-गारि सँ आ अइ पाप करैसँ.............
रामेश्वर- की कहली पाप..... पाप नै करिऐ तँ की करिऐ। साले-साल
बेटी जनमाबैत रहिऐ। जब हम घरसँ निकलैत छी तँ लरेग हमरा देख मुँह फेर लइए। भोरे-भोर
कोइ हमरा देखै यऽ तँ कहै यऽ कि अही निपु़तराहाक दरसन करि हमर अजुका दिन खराब भऽ
गेल। तूँ की बुजबिही कि अइ बदनामीकेँ लऽ कऽ हम केना तिल-तिल मरि रहल छी। चल घर चल,
हम सफैया करैबला दवाइ लऽ कऽ अबै छी।
पटाक्षेप।
तेसर-दृश्य
(कमला गाड़ीसँ उतड़ि किछु दूर चलैत बेहोश भऽ गिर पड़ैत अछि।)
रामेश्वर- रमकाली माय..... रमकाली माय..... की भेल? कोइ कनी पानि दिअ।
(एक व्यक्ति एक गिलास पाइन रामेश्वरकेँ पकड़ाबैत छथि। रामेश्वर
पाइन कमलाक मुँह पर छिटैत अछि। कमला भक सँ आँखि खोलैत अछि।)
कमला- कनी पियै लऽ पाइन दिअ।
(रामेश्वर पाइनक गिलास कमलाकेँ दै छथि।)
रामेश्वर- रमकाली माय, की भेल? ठीक छिऐ ने, टाइर गाड़ी मंगाबी घर पर सँ आकि रसे-रसे
जएल भऽ जएत।
कमला- हम ठीक छी। उ गाड़ीमे छेलिऐ ने, तइ सँ मन घूर गेल। अहाँ चलू, हम धीरे-धीरे अबै छी।
(कमला मने-मन भगवानक स्मरण करैत कहैत छथि- हे भगवान, हमरा देहमे ई की भऽ रहल अछि जेना लगैए पुरा देह कोइ गोधना गोधै यऽ। कखनो
कऽ तँ जेना पताए लगै छी। भगवान अगर हम मरि जाइऐ तँ हमर बाल-बच्चाक रक्षा करिहक।)
पटाक्षेप।
चौथा-दृश्य
रामेेश्वर- कतऽ गेलिऐ..... लिअ,
ई गोली खा लिअ।
कमला- हमर बात मानू आ अइ बच्चाकेँ नै गिराउ। चारिम महिना
चलि रहल छै। आबऽ दियौ जे आबैए, अपने भागे एतै। हमरा भागमे बेटा नै
लिखल छै तैँ तँ नै होइ छै। हम ई दवाइ नै खएब।
रामेश्वर- (एक थप्पर कमलाक गालपर दैत कहैत अछि)
से किए एहन करम छउ तोहर जे तोरा कोइखमे बेटा पनपबे नै करै छउ। कोन
गै घरमे आगि लगेने छेलही से एहन वंशहीन कोइख दऽ कऽ भगवान पठेलकौ। कुलक्छिनी....
कलंकनी, कहाँ कऽ हमरे कपारमे सटल छेल। चुपचाप ई दवाइ खा ले
नै तँ जबरदस्तीयो खुऐल होइ छै हमरा, बुझलिही कि नै।
कमला- ठीक छै, अहाँक मर्जीक खिलाफ आइ
तक एको गो काज नै केलौं आ आइयो नै करब, अहाँ जे चाहै छी हम
वएह करब। हम दवाइ खाइ छी, आगू राम राखए।
(कमला दवाइ खाइ यऽ आ रामेश्वर पएर झमाड़ैत ओतऽ सँ चलि जाइ यऽ।)
पटाक्षेप।
अंतिम-दृश्य
(गामक सरकारी अस्पतालमे अधमरा अवस्थामे कमला खुन सँ लतपत पड़ल
अछि।)
नर्स- डॉक्टर साहेब, की करिऐ? कारनी कऽ हालत बहुत सिरियस भेल जाइ यऽ।
खून बन्दे नै भऽ रहल अछि। देहक आधासँ बेसी खून निकलि गैलै,
की करबै?
डॉक्टर- हम अहाँ की करि सकै छिऐ। हम तँ बस प्रयास करबै जे
कि राइतेसँ कऽ रहल छिऐ। इंसान जे जेना करै छै, तहिना पबै छै।
(10 सालक रमकाली कनैत डॉक्टर लग अबै अछि। डॉक्टर साहेब देखियौ
ने, माय कऽ की भेलैए। साँसो नै लै छै।)
(डॉक्टर साहेब दौड़ कऽ कमला लग जाइ छथि जतऽ रामेश्वर कमलाक माथा
अपना कोरामे लऽ कऽ विलाप करै छथि।)
डॉक्टर- चुप रहू, अतऽ एना कननाइ बंद करू, सबहक जड़ि अहाँ छी। आब अइ लोरसँ हमदर्दी देखबै छी।
(डॉक्टर कमलाक नारी देखैए आ आलासँ सेहो जाँच करैए।)
रामेश्वर- की भेलै डॉक्टर साहेब,
किए ई एना लारू-बातू भऽ गेलैए।
डॉक्टर- अकरा मुक्ति मिल गेलैए। अहाँक अत्याचारसँ। आब ई अइ
पापक नगरीकेँ छोड़ि चलि देलखिन। लऽ जाउ अकरा आ पुछबै कि अहाँक बेटा देने बिना ई किए
दुनियाँ छोड़ि देलक। अहाँक मर्जी बिना किए आँखि बंद कऽ लेलक। जाउ आ पुछियौ। अकरा
देहसँ निकलल अइ खुनक रेतसँ। अहाँ हत्यारा छी। बेटाक लालचमे घरवालीकेँ मारि देलौं।
अहाँकेँ तँ मौतो नसीब नै हएत।
रामेश्वर- हँ डॉक्टर, हम कातिल छी। अपन
खुशीकेँ...अपन जीवन संगनीकेँ...अइ बच्चा सबहक ममताकेँ।
डॉक्टर- आखिर कहिया तक अहाँ सब अनहार घरमे बैठल रहब। अइ
अनहार घरसँ निकलू, देखियौ बाहर कतेक प्रकाश छै। हमरो बेटा नै
छै, दू टा बेटी छै जे हमरा लऽ बेटा समान छै। फेर अहाँ किए
बेटा खातिर अतेक भुखौइल छी।
रामेश्वर- डॉक्टर साहेब, ई समाजक लोग हमरा
निपुत्र कहि-कहि कऽ हमर जिनैइ दुर्लभ करि देलक आ बेटा पाबै कऽ भूख अओर बढ़ा देलक। हम नै बुझलौं जे अकर अंत ई हएत।
डॉक्टर- बेटा आ बेटी कोनो स्त्रीक भाग पर नै बल्कि पुरूष पर
निर्भर करै छै। अइमे स्त्रीकेँ कोनो दोष नै छै। आइ देखियौ, एहन कोनो क्षेत्र नै छै जतऽ बेटी बेटाक बराबरीमे खरा नै छै, फेर ई भेद भाव किए? बेटी होय या बेटा, आखिर दुनू तँ अहींक अंश अहींक संतान छी।
रामेश्वर- डॉक्टर साहेब, हमर तँ दुनियाँ उजड़ि गेल
मुदा हम अन्हार सँ आब इजोतमे आबि गेलौं। हम अपन चारू बेटीकेँ खूब पढ़ैब-लिखैब आ
बेटा सँ उच्च दर्जा देब। आब यएह हमर चौस कंधा छी।
पटाक्षेप।


c: text/html

text:
बौवा बुच्चीसभ नाटक सेहो कएलन्हि
रोशनकुमार झा, जनकपुरधाम, चैत्र २३, – अपनसभक विकासक लेल समुचित वातावरणक निर्माण करय एक कार्यक्रममे धियापुतासभ माँग कएलन्हि अछि ।mm
ओ सभ बालमैत्री वातावरण नहि रहल प्रति अपत्ति जनौलन्हि । मिथिला महोत्सवक अवसरपर रविदिन जनकपुरमे आयोजित बाल संसदमे बौवा बुच्चीसभ दिनदिनक बन्द हडताल, हत्या हिंसा, अपहरण, दंगा फसाद सँ बाल मस्तिष्क प्रभावित भऽ रहल कहलन्हि । ‘हमरा सभकेँ बेचल जाइत अछि’ बाल संसदसभ कहलन्हि ‘हातमे पुस्तक रहबाक समयमे हथौडी चलाबय परैत अछि ।’ सरकार हमर सभक विकास प्रति उदासीन रहल हुनक सभक कहब छलन्हि ।
इन्दे्रश मिश्र सभामुख तथा जुही झा उपसभामुख रहल संसदमे बाल सांसद सभ बच्चासभक लेल खेल मैदान , पार्क , बगैचा, पुस्तकालय, संग्रहालय सहितक बौद्धिक विकासक साधनसभ उपलब्ध कराबय माँग कएलन्हि ।
बाल गोष्ठी उपसमितिक आयोजना तथा विश्व बाल समाज, मिथिला नाट्यकला परिषद आ रामानन्द युवा क्लबक सहयोगमे भेल संसदमे संयोजक प्रा. परमेश्वर कापडि सहजकर्ताक भुमिका निर्वाह कएने छलथि ।
कार्यक्रममे प्राज्ञ रामभरोष कापडि ‘भ्रमर’ ई. सत्यनारायण साह, पूर्व सांसद महेन्द्र मिश्र, एमाले नेता शीतल झा, सभासद रामसरोज यादव, रुपा झा, राजकुमार झा सहितक मन्तव्य रखने रहथि । कार्यक्रममे वक्तसभ विद्यालयकेँ शन्ति क्षेत्र घोषाण करबाक माँग कएलन्हि । ओ सभ बालबच्चाक बौद्धिक, समाजिक, आ व्यवहारिक ज्ञानक विकासक लेल मतौह सँ कोनो पहल नहि भऽ रहल कहलन्हि । इम्हर बाल संसदक गठन सँ बच्चासभक सर्वाङ्गिण विकासमे सहयोग भेटबाक हुनक सभक कहब छलन्हि ।
इम्हर बौवा बुच्चीसभ ‘एलौ परीक्षा’ नाटक सेहो कएलन्हि अछि । प्रा परमेश्वर कापडिद्वारा लिखित एवं रितेश साहद्वारा निर्देशित नाटकमे छोटछोट कलाकारसभ प्रशंसनीय अभिनय कएने छलथि ।
Filed under: तराई नेपाल |

robotstxt: allowed

filter: keep


text:
मुजफ्फरपुर सँ बीजेपी विधायक सुरेश शर्मा किछु लोगक संग तारापीठ के दर्शन सँ पहिने एक होटल सोनार बंगला मे पहुंचला। एहिठाम मंत्री जीक कहब छल कि जखन मौसम सर्दीक अछि, तेँ एसी बला कमरा मे एसी चार्ज किएक दी? ऐना मे मंत्री जी बुकिंग चार्ज वापस करबाक मांग केलनि। एहि मामला ल'क' होटलक स्टाफ आओर हुनकर समर्थक सभक बीच बहस भ' गेल, जे बाद मे माएरपीट मे बदैल गेल।
विधायक के पर्सनल सेक्रटरी संजीव कुमार कहलनि कि हम सभ दू कमरा बुक केना रही। जाहिमें एक मे एसी छल आओर दोसर चैर बेडरूमक छल। ई कमरा हमरा सभक उम्मीद केर मुताबिक नहि छल। जखन हम सभ नीक कमरा देबाक बात कहलो त' होटलक कर्मचारी सभ हमरा सभक संग गलत व्यवहार केलक। हम सभ होटल से जाय लेल चाहैत छलौ आओर बुकिंग चार्च वापस करबाक मांग अएलहुँ। एहि बात पर तमसा क' होटलक कर्मचारी सभ माएरपीट करे लागल।


text:
भोँटक गहमी
पाँच बरख पहिलुका
भोँटक बात किछु गोटेकेँ मनो रहल आ अधिक गोटे बिसरिए गेला। मनो रहैक कारण आ बिसरैओक
कारण अपन-अपन छेलै। किए लोक बिसरि जाएत जे हमरे भोँटपर सरकार नै बनल। नै बनैत
तँ करोड़क लाभ केना भेटल, मुदा अधिक लोक ओहने जेकरा भोँटक अधिकार तँ छै,
चीन-पहचीन नै छै। दू देशक सीमान परहक पगलखन्ना जकाँ, केकरो नै दुनूक। भलहिं पगलपनी
दुआरे दुनूमे सँ केकरो मोजरे किए ने नै दइत होइ।
रङ्ग-रङ्गक
मुखौटा, रङ्ग-रङ्गक रूप बना एबे करत। मुखौटा ई जे कियो सम्प्रदायकेँ अगुऔत कियो
पछुऔत मुदा रहत दुनू काते-कात। जँ से नै तँ पन्थ निरपेक्ष जीवन शैली छिऐ आकि
भाषण? जँ जिनगी भाषण बनि जाए आ लोक नै भँसिअए तँ भाषणे की भेल। कियो जातिक
ढोल पीटि सम्प्रदाय छिपबैत तँ कियो ओकरे उजागर करैत, मुदा रहैत दुनू
अगले-बगले। खैर जे होउ, मुदा छी तँ ओहेन पावनि निसचिते, जेकरा कियो निष्ठा
बूझि करत कियो पावती
बूझि करत। तँ कियो खेल बूझि खेलाएत। खेल बूझब ई भेल जे देशक चक्की कोन दिस
घुमए चाहैए। बामी आकि दहिनी।
रङ्ग-रङ्गक
हवा-बिहाड़िक बात सुनि मोहन, दसम कक्षाक विद्यार्थी, ठाढ़ भऽ किलासमे बाजल-
“सरजी, ओना पछिला भोँट नीक जकाँ मनो ने अछि,
मुदा ऐबेर तँ बहुत गहमा-गहमी देखै छिऐ, से की?”
अंतिम पेज.....................................
श्यामचरणक
विचार सुनि सौंसे किलासक विद्यार्थी थोपड़ी बजबए लगल। जेना देव मन्दिरमे बैसल
भजनमे लीन भक्त थोपड़ी बजबैत बिसरि जाइए जे भजनक कड़ी कखनि खतम भेल। किछु
गोटे थोपड़ी बन्नो केलक आ किछु गोटे बजबिते रहल। थोपड़ीक स्वागत पाबि दुनू
हाथसँ बच्चाक थोपड़ी बन्न करबैत श्यामचरण बजला-
“आइ भरि प्रश्न रखैक छह, काल्हि सबहक बीच वाद-विवाद करेबह, जँ समए बँचत
तँ काल्हिये नै तँ परसू, छूटल-बढ़ल सभ सवालक रस्ता बुझा देबह। अखनि एतबे बूझि
लैह जे साम्राज्यवादी जालमे फँसल जा रहल छी।”¦५०८¦
२४ मार्च २०१४


text:
मुंबई। 01 नवम्बर। [जितमोहन झा (जितू)] कखनो काल एहेन होयत अछि कि जे वाट्सएप मैसेज हमसभ किनको नहि भेजा चाहैत छी, ओ गलती सँ अपने आप चैल जायत अछि। आब एहि स्थिति म' चिंता करबाक कोनो दरकार नहि अछि। बहुत नमहर इंतजार के बाद वाट्सएप द्वारा ‘रिकॉल वा रिवोक मैसेज’ फीचर क' लांच क' देल गेल अछि। यदि किनको लग गलती सँ अपनेक मैसेज चैलियो गेल तँ अपने ओहिके तुरंत मेटा सकैत छी। मतलब ई जे सेंड मैसेज क' अनसेंड कायल जे सकैत अछि। ई नया फीचर एंड्रॉयड, आइओएस व विंडोज फोन के सभ यूजर्स क' उपलब्ध होयत।
वाट्सएप केर संबंध म' जानकारी देबै बला ट्विटर हैंडल ‘वाबेटाइंफो’ केर मुताविक दुनिया भरी म' एखन एहि फीचर क' अस्थिर - अस्थिर आनल जे रहल अछि। चूंकि वाट्सएप यूजर्स केर संख्या करोड़ो म' अछि, एहिलेल नवा फीचर क' हर देश धरी पहुँचेबा म' किछु समय लागत। ऐहिक ख़ास बात ई होयत कि यूजर ओहि चैट के संदेश क' वापस ल' सकत जाहिमे दुनू दिस अपेडेटेड वर्जन केर इस्तेमाल कायल जे रहल होय। मतलब ई तखने काज करत जखन भेजै बला आओर पाबै बला दुनू गोटा रिकॉल फीचर क' प्रभावी क' चुकल हेथिन। एहि सँ नहि सिर्फ टेक्स्ट बल्कि वीडियो, फोटो व वॉयस मैसेज सेहो मेटाओल जे सकत। संदेश मेटते ‘मैसेज डिलिटेड’ लिखल देखार द' देत। ई सभ संदेश भेजलाक सात मिनट के भीतर कायल जे सकत। एहि समय सीमा के बाद संदेश रिकॉल या डिलीट नहि कायल जे सकत।


text:
ओतहि प्राप्त जानकारी केर मुताबिक अगिला राष्ट्रपति लेल आडवाणी के नाम लगभग फाइनल मानल जे रहल अछि। उत्तर प्रदेश विधानसभा चुनाव केर नतीजा अएबा सँ पहिने पीएम मोदी दुई दिवसीय गुजरात दौरा पर छला। एहि दौरा केर दौरान सोमनाथ मे एक खास बैठक भेल छल, जाहिमे मोदी, शाह, आडवाणी के अलावा केशुभाई पटेल सेहो मौजूद छला। ओहि बैठक के दौरान मोदी ई संकेत देलनि कि यदि उत्तर प्रदेश मे चुनाव केर नतीजा भाजपा के मनमुताबिक होयत तेँ ओ अप्पन गुरु आडवाणी क' राष्ट्रपति पद पर देखा चाहता।
सोमनाथे से मोदी के राष्ट्रीय स्तर पर करियर शुरु भेल छल। दरअसल 1990 मे आडवाणी सोमनाथे से अयोध्या केर यात्रा शुरू केना छला आओर ओहि दौरान मोदी हुनकर रथ के सारथीक भूमिका निभेने छला। ऐहिक अलावा मोदी क' गुजरातक मुख्यमंत्री बनेबा मे सेहो आडवाणी केर अहम भूमिका रहल छल। 2002 के गुजरात दंगा लेल मोदी से जखन अटल बिहारी वाजपेयी खफा भ' राजधर्म निभेबाक नसीहत देना छलैन्ह ओहि समय सेहो आडवाणी मोदी क' वाजपेयी केर कोप सँ बचेना छलैन्ह। अपने के बता दी कि एहि बरख जुलाई मे राष्ट्रपति केर चुनाव होमै बला अछि।


text:
आइ हम अपन ओ कविता प्रस्तुत कए रहल छी जे की दरभंगासँ प्रकाशित पत्रिका " हाल-चाल" केर अप्रिल-मइ 2006 केर अंकमे प्रकाशित भेल छल।
हे मैथिल नारि
उठू-उठू हे मैथिल नारि
बढ़ू-बढ़ू हे मैथिल नारि
करबाक अछि मैथिली सेवा
इ लिअ मन अवधारि।।
नहि सहू अपमान चुपचाप अहाँ
नहि सहू मिथिविरोध चुपचाप अहाँ
देखि मातृभूमि-भाषाकेँ नग्न
नहि बैसू चुपचाप अहाँ।।
इ मैथिलीक नहि अहाँक अपमान अछि
इ मिथिलाक नहि अहाँक अपमान अछि
इ सीता-गार्गी-मैत्रयी-भारती-कुसुमा
माँजरि-लखिमाक नहि अहाँक अपमान अछि।।
हे मैथिल नारि कही हम पुकारि
अहूँ आउ अपन बच्चोकेँ लाउ
प्रज्वलित करू सभ मीलि आगि
बच्चोमे मातृभूमिक मान जगाउ।।
मोन राखू जकरा अपन मातृभूमिक गर्व नहि
से अहाँक मान राखत कोना
जकरा अपन मातृभाषाक चिन्ता नहि
से अहाँक दूधक शान राखत कोना।।
हे मैथिल नारि इ लिअ विचारि
बच्चाक गुण लेल माए अबलंब छै
होइत छै बच्चेसँ मातृशील रक्षा
इएह तँ दूधक संबंध छै।।
मोन राखू होइत छै सिंघिनकेँ एकटा पुत्र
तँ ओ निश्चिन्त सुतैत अछि
होइत छै गदहीकेँ हजार संतान
तैओ धोबीक कपड़ा ओ उघैत अछि।।
हे मैथिल नारि बनू बिहाड़ि
उड़ा दिऔ पाप महलकेँ
भरू आगि बच्चा सभकेँ
जरा दिऔ मैथिलीक शत्रुकेँ।।


text:
गजल सम्राट जगजीत सिंह जी नहि रहलाह. आई भोरे सोमदिन मुम्बई मे हुनकर निधन भ गेलन्हि.
जगजीत सिंह जी के पिछला मास 23 सितंबर के ब्रेन हैमरेज भेलाह के बाद मुम्बई के लीलावती अस्पताल मे भर्ती कराएल गेल छलन्हि.
हिनका एक बेर पहिनहुं हर्ट अटैक
अएलाह के बाद एहन समस्या आएल छलन्हि.
जगजीत सिंह जीक जन्म राजस्थान के श्रीगंगानगर मे 8 फरवरी 1941 के भेल छलन्हि.
हिनकर पिताजी सरकारी कर्मचारी छलखिन्ह आओर ओ चाहय छलखिन्ह जे जगजीत जी सिविल सेवा मे जाए. मुदा हिनका तं गजल सम्राट के रूप मे अपना सभके बीच आबय के छलन्हि.
गजल के आम लोक के जुबान पर चढ़ाबय के श्रेय हिनका जाए छनि. हिनकर एक-एकटा गजल एतेक लोकप्रिय भेलन्हि जे लोक दोसर फिल्मी गीत छोड़ि हिनकर गजल गुनगुनाबय लागलख्निह.
जगजीत सिंह जी कइटा फिल्म मे सेहो अपन आवाज आओर संगीत देलखिन्ह. हिनकर किछ फिल्मी गजल मे होठों से छू लो तुम... झूकी झूकी सी नजर... तुम इतना जो मुस्कुरा रहे हो शामिल अछि.
एकरा संग तुमको देखा तो ये ख्याल आया... अगर हम कहें और वो मुस्कुरा दें... कल चौदहवीं की रात थी... वो कागज़ की कश्ती वो बारिश का पानी... मेरे जैसे बन जाओगे... आपको देखकर देखता रह गया... हंसके बोला करो हंसके बुलाया करो... हुजूर आपका भी एहतराम करता चलूं... हम तो हैं परदेस में देश में निकला होगा चांद... कतेक लिखल जाए सभ एक पर एक छनि.
जगजीत सिंह जी देश के संग दुनिया के तमाम देश मे अपन कार्यक्रम पेश करलखिन्ह. जगजीत सिंह जीक गाएल भजन सेहो काफी लोकप्रिय भेल छनि.
जगजीत सिंह जीक शादी 1069 मे चित्रा जी सं भेलन्हि. चित्रा जी सेहो बड़ नीक गायिका छथीह.
मुदा 1990 मे 18 सालक बेटा विवेक के कार दुर्घटना मे निधन के बाद गम सं एतेक टूटि गेलीह जे चित्रा जी गनाय छोड़ि देलीह.
गजल गनाय तं जगजीत जी सेहो छोड़ि देने छलखिन्ह मुदा बाद मे अपना के संभालैत ओ फेर सं गनाय शुरू करलखिन्ह.
हिनका कई तरहक सम्मान सं सम्मानित कएल गेलन्हि.हिनका पद्मभूषण सं सेहो सम्मानित कएल गेलन्हि.
हिनका हेलो मिथिलाक तरफ सं श्रद्धांजलि. ईश्वर हिनकर आत्मा के शांति प्रदान करथुन्ह.


text: बिहार के मिथिला मे पालिटेक्निक संस्थान... कॉलेज खोलय के लेल केंद्र सरकार सं 12-12 करोड़ रुपया देल गेल अछि. पालिटेक्निक कॉलेज मधुबनी... सीतामढ़ी... शिवहर... सुपौल... अररिया... कटिहार... पूर्वी चम्पारण... पश्चिमी चम्पारण मे खोलल जाएत. हर संस्थान के लेल शुरुआती तौर पर 12-12 करोड़ रुपया देल गेल अछि. पालिटेक्निक कॉलेज के इंफ्रास्ट्रक्चर...आधारभूत संरचना आओर दोसर चीज के इंतजाम मे एहि पाई के इस्तेमाल कएल जाएत. सरकार... प्रशासन सं एहि के लेल जरूरी इंतजाम करय के लेल कहि देल गेल अछि. एकरा लेल जमीन आओर दोसर चीज के व्यवस्था कएल जा रहल अछि. एहि सं स्थानीय स्तर पर विकास त होएबे करत...लोक के रोजगार सेहो मिलत. स्थानीय लड़का सभ के फायदा सेहो मिलतन्हि. हुनका सभ के एकटा आओर विकल्प मिलतन्हि पढ़ाई-लिखाई के लेल. ई नीक कदम अछि.


text:
हँ मैथिलके मात्र कि कहू, एतऽ सब ऐरे–गैरेक बियाह होइते छैक । चाहे ओकर मुँह थुराएल अल्हुवा सन होइक चाहें शिताएल नढ़ियासन । खैर, बियाह त भऽ जाइ छनि मुदा किछु बातक लेल जिनगि भरि सेहन्ता लागले रहि जाइ छनि । मोनमे बेर–बेर होइत रहै छनि –
‘हमरो एहन होइत....’
मुदा कि ? भाग्य अप्पन–अप्पन । ठिक ओहिना, हमरो बियाहक एते बर्ष बित गेल । मुदा .......। संगीसभ भेट हुए त सब अप्पन–अप्पन कनिञाक बिमार होबऽ बला खबरि बैसख्खा घेरा जकाँ मूँह बनाकऽ सुनाबऽ लागै । हमहुँ सेहो बैसख्खा सजिमन सन थुथुर बनिकऽ सुनऽ लागी । कतबो धाहसँ सिद्ध होबऽ के बाते नहि । किए त हमर कनिञा कहियो बिमार पड़बे नहि करथिन्ह । ओ त अपने पहलवान, पुलिसमे असइ रहथिन्ह । संगीसबहक बात सुनिकऽ एकहि बातक सेहन्ता लागए आ मने मने एकहि बात कही-
"रुक ! भगवान एक दिन हमरो दिन सुदिन करथिन्ह , हमरो कनिञा बिमार परथिन्ह ।"
आ, एक दिन भगवान हमर मनक बात सुनि लेलखिन । जखन हम अफिससँ घर अएलहुँ त जुत्ता खोलिते समय मे मधुर–मधुर आवाज आएल –
"माइ गे माइ ....... बाबुहो बाबु’
के मधुर अवाज सुनिकऽ हमर मोन गदगद भऽगेल आ, हम खुसी भऽ जल्दीसँ घरमे पैसलहुँ । आ, हुनकासँ पुछलियनि –
"कि मोन खराब भऽगेल ।"
कुहरैत उठली आ कहली-
"मोन खराब होए दुसमनके, हमरा त पिठमे कि नहि कि भऽ गेल से दुखाइए, यौ ।"
ई बात सुनिते हमरा लागल जेना हमरा लौटरी परि गेल । मन त खुसीसँ गदगद भऽगेल। हमहूँ कलाकार, कला प्रस्तुत कऽ कऽ ई जरुर अनुभव करा देलियनि जे हम दुःखी भऽ गेली । आ, दुःखी मुद्रामे कहलियनि –
"कोनो निक डाक्टरसँ जचाँ लेव त......?"
ओ कुहरैत हमरा मुहँ पर ताकि बजलिह –
"डाक्टरके घरेमे बजा लेब त नहि होएत ?"
घरमे त डाक्टरके बजालेब ..... ठिके छैक, एकटा डाक्टरके नंम्बर त डायरीमे अछि हुनके बजा लै छियनि । फोन डाएल कएल मुदा फोनक लाइन त कटल छलैक । एकटा डाक्टरक लाइन कटल देखकऽ किछु नहि फुराएल । हम चुप्पेचाप किछु देर धरि ओतै बैसल रहि गेलहुँ ओ हमरा बैसल देखकऽ कने झसकिकऽ कहली–
"सुनै नै छी, जल्दी जाउ न, ............नहि त हम मरि जाएब ।"
ई सुनिकऽ हम आओर हर्षित भऽ गेलहुँ, मुदा कि करु ओहन शुभ दिन अप्पन भागमे कहाँ लिखल छैक ? हम त खुसी भऽकऽ सोचऽ लगलहुँ जे बात किछु आओर रोचक भऽ जएतै जखन हम अप्पन संगी सभके ई खुसीक खबरि सुनएबै । ताबते जेना केओ अनचेकेमे लुत्ती सटा देए तेहने आवाज आएल –
"कथि मुँह तकै छी......जलदीसँ जाउने आ सप्तरीवाला डा. रोबिन मिश्रके टिचिङ्गसँ बजौने आउ ।"
हम कहलियनि –
"हँ, हँ हम तुरत्त गेली आ अएली ।" कहऽ लेल त एते कहि देलियनि ।
बाबूजी कहै छलखिन–
"बचने किए दरिद्रता ।"
मुदा मोन तऽ गदगदाकऽ फटकार लगौलक–
"डाक्टर त बादमे पहिने संगी सबके खुसीक खबरि त सुना दिऐ ।"
आंगनसँ जखन बाट पर अएलहूँ त सोंचऽ लगलहुँ –
"केम्हर जाउ ... एम्हर कि ओम्हर ....."
हम त बड़ मुसकिलमे पड़ि गेलहुँ जे आखिर केम्हर जाउ ? खैर, एक बेर ओकरो बकैस दै छी .... पहिने डाक्टरेके बजा दै छी । बिभिन्न बात सभ कल्पना करैत जखन डाक्टरक घरपर पहुचलहुँ त ओ घरे पर रहथि । ओ हमरा देखिते पुछलैथ –
"कि होइए कहू ?"
हुनका जखन सभ किछु कहलियनि त हुनको जेना लौटरी परि गेलन्हि तहिना ओ अप्पन झोड़ा लऽकऽ हमरोसँ आगु–आगु दौरय लगलैथ किए त काज त भेटबे नहि करै छनि । कारण ई कि डाक्टर सबहक पेटपर लात मारनिहार बाबा रामदेब जे जिबते छथि । हम हुनकर सर्ट पकड़िकऽ तनैत कहलियनि –
"हे भाइसाहेब, बिमारी कोनो खासे सिरियस नहि छैक ....... कने आरामसँ चलु ।"
हमहुँ मोट आदमी,ओते जल्दी चलब आ कहुँ हम अपने बिमार पड़ि गेली त कि होएत ? ..... मोनक ललसा कहियो पुरा नहि होएत । डाक्टर संगे जखन घर पहुँचलहुँ त देखै छी पड़ोसी सभमे केओ भरि–भरि गिलास चाहे लऽ कऽ बैसल त केओ भन्सा घरसँ अबैत । हाल–चाल पुछनिहारके आदर–भाव देखकऽ किछु नहि फुराए । किनका रोकियनि आ किए रोकियनि ? भगवान बहुत दिन बाद ई मौका देखऽ देलनि अछि । एकटा कहबी छैक–
"खुसी बटलासँ बढ़ै छै ।"
डाक्टर साहेब रोगीके खुब निक जकाँ तकलनि मुदा रोगी त भेटऽके बाते नहि, किए त रोगी आह–उह, गे माय गे माय, उहुहु’ करैत चाह बनाबऽपर लागल रहथिन । ओना सच्च जौ कहऽ पड़े त एते परोशी सभ हमरा बियाहमे सेहो नहि आएल रहथिन । नहि जानि ई किए ? माय त हमर नंगटीनी नहि छथि ............. मुदा कनिञा सूनरि जरुर छथि । ताबते एकटा परोशी बाजल –
"कि रे घनचक्कर दास ! आइ सबेरे चलि आएल छे ?"
मोनेमन सोचलहुँ सबेरे नहि आएल रहितहुँ त तोरा सन चोट्टासँ केना भेटघाट होइत । सरबा रहे हमरे कनिञा लग सटिकऽ बैसल । माय हमर मुँह दुसैत कहलनि–
" हँ, आई एहि घनचक्कर दासके तकदीरमे चक्कर लगाबऽके लिखल छैक त कि करौक ?"
एते दुःखीक अभिनय करैत बाजल आवाज सुनिकऽ ओ बाजल –
"मुदा , अहाँ एना किए बजैछी ?"
चोट्टा, सायद ई बुझि गेल जे हमर शुभश्री मुँहसँ ओकरे लेल आर्शीवाद निकलैए । खैर, हमरा त अप्पन कनिञाके जनाबऽके छल, ते हम अप्पन खुसीके मगरकच्छके नोरमे भिजाकऽ कहलीए–
"किए नहि बाजु, आइ हमर प्राण प्रिय बिमार भऽगेली ।"
चाहक घुट लऽकऽ लोल चटपटऽबैत फेर पुछलक–
"ई केना भेलै ? कहियासँ ? किया भऽगेलै ?"
गुरुजी बेर–बेर कहै छलखिन–
"प्राक्टीस मेक्स परफेक्ट द मैन ।"
एहि प्रश्नसँ हमरो पूर्णता आबि सकैय ते हम कला प्रस्तुत करैत जबाब देलीए–
"अरे, जखने हम अफिससँ अएलहुँ कि .....................।"
बात पूरा भेलो नहि रहे कि एकटा परोशी बिचेमे बाजल –
"लिअ सर हम जाइछी ।"
ओकरा जाइत देखिकऽ हमरो मोन अपनामे पूर्णता आबऽके अनुभव कैलक ताहि कारण ओ भाइ साहेब एतऽसँ बिदा भेलथि । सबहे दिन एकर सबहक बात सुनिकऽ हमहुँ थाकि गेल रहि । आब मुदा तराजुक दूनु पलरा बराबर भऽ गेलै । ताबे डाक्टरसाहेब जोरसँ कहलखिन –
"कहाँ गेली .... ई दबाई कने जल्दीसँ लाबिकऽ दिअ ......साँझ धरि सभ ठिक भऽ जएतै ।"
डाक्टरसाहेबक बात सुनिकऽ हमरा मुँहसँ निकलिगेल –
"कोनो जल्दी थोरहे छै ।"
ताबते चाहक चुस्की लैत परोशनी बाजलीह–
"देर करब उचित नहि ।"
हमहुँ ओकरे आबाज निकालिकऽ मुँह दुसैत कहलिऐ –
"हमर कहबाक मतलब छल जे दू मिनट आराम कऽ लै छी ।"
एते कहिते ओ कप टनटनऽबैत निचा राखिकऽ- "हुँह" कहलीह आ बिदा भऽगेलीह । कनिञा त पलंगपरसँ जेना हमरा घोटि जएती तेना परल परल देखऽ लगली । हम दबाइ लेबऽ बिदा भेलहुँ । हमरा ओम्हरसँ अबिते गामबाली दाइ पुछलखिन–
"कनिञा, मोन केहन बुझाइए ?"
हँ एहनेके छुछ दुलार कहै छै । नकारात्मक संकेत करैत ओ मुरी हिलऽएली । मतलब साफ रहै-
"ठिक नहि अछि ।"
कनिञाके कुहरैत छटपटाति देखिकऽ मजा लैत रही । ताबते हमर परम मित्र रंजित पहुँचि गेल । चारु दिश ताकिकऽ ओ पुछलक–
"कि भेलै भौजीके रे ? केओ जे ई प्रश्न पुछए त मोन त गदगद भऽ जाए । मुदा ओतै रही । आ, ओहुना पुलिस सभके मुँह आ हाथ दूनु छुटल रहै छै । माय हम सुखाएल भन्टासन मुह बनाकऽ कहलनि–
"बिमार भऽगेली रे हे"
आ जाबे किछु बाजे ताबे ओकर हाथ पकरि कऽ बाहर लऽ गेलीए । ओ हमर हाथ छोराकऽ पुछलक –
"डाक्टर कोन बिमारी कहलकै ?"
हमरा ओकरासँ कोनो बात करऽके मोन नहि करे माय। हम कहलीए–
"रे हमरा याद त नहि अछि कथि दोन संस्कृतमे कहने छलैए ।"
ओ पिताकऽ बाजल–
"केना नहि बिसरबे ............ तोरा त ध्यान रहै छौ रिसेप्सनिष्ट छौरीपर ।"
हम चारु दिश ताकि कऽ कहलीए –
"चुप..चुप ।"
कने देर चुप भेला बाद, मोनक बात निकलि गेल । ओहुना बहुत देरसँ मोनमे छटपट्टी रहे जे ई बात ककरा सुनाउ । ते ओकरा सुनाबऽ लगलीए–
"सच्च पुछैछे त रंजित भाइ, दबाइ किनलाक बादो मोन होइ छल जे फेकदी । कहुँ ओ चोट्टी ठिक नहि भऽ जाए ।"
एते बतियाति जहिना घरमे पैसलहुँ त ओकर बड़का भैया पलंगपर बैसिकऽ परौठा आ भुजीयाक प्लेट हाथमे लेने बकरी जकाँ पाउज करैत रहे । हम ई देखि कऽ थकमका गेलहुँ, आखिर ओ साहबनी गेली कतऽ ? ताबते पाछुसँ हमरा डाड़पर एक छोलनी लागल, छोलनी धिपल सेहो रहै । हम छिलमिलाइते बाहर भगलहुँ आ आब मात्र प्रतिक्षा करऽ लगलहुँ कि ओ अफिस कखन जएतीह ।


text:
पटना/दरभंगा। प्रदेशक राज्यपाल सह कुलाधिपति देवानंद कोनवार पांच मई कए दरभंगा जेताह। कामेश्वर सिंह दरभंगा संस्कृत विश्वविद्यालय क आग्रह पर राजभवन अपन सहमति द देलक अछि। अपन दरभंगा यात्राक दौरान महामहिम विश्वविद्यालय मुख्यालय मे निर्मित स्नातकोत्तर भवन, वेद भवन, व्यायामशाला आ महिला छात्रावास क उद्घाटन करताह। कुलाधिपति सचिवालय क दिस स विवि प्रशासन कए प्रेषित पत्र मे एकरा लेल कार्यक्रम क रूप रेखा, वक्ता क सूची आ निर्धारित समय क संग-संग मंच पर बैसनिहार लोकक ब्योरा आदि मांगल गेल अछि। एहि पत्र क प्राप्ति क बाद कुलपति डॉ नन्द किशोर शर्मा क अध्यक्षता मे पदाधिकारी आ स्नातकोत्तर विभाग क अध्यक्ष क संयुक्त बैठक भेल, जाहि मे कुलाधिपति क आगमन व स्वागत क तैयारी पर विचार-विमर्श कैल गेल।
मुख्य पृष्ठ समाचार पांच मई कए दरभंगा जेताह राज्यपाल


text:
नई दिल्ली। ग्रामीण क्षेत्र मे शिक्षा आ स्वास्थ्य क स्थिति अगर सुधरबाक अछि, त ग्रामीण स्कूल आ अस्पताल क प्रबंधन मे स्थानीय नागरिक क हिस्सेदारी बढ़ाब पड़त। इ कोनो कहल-सुनल गप नहि अछि, बल्कि नागालैंड मे इ फॉर्मूला सौ फीसदी सही साबित भ चुकल अछि। बिहार, उत्तर प्रदेश, मध्य प्रदेश जेहन राज्य मे त इ तरीका कए आजमा कए सार्वजनिक शिक्षा आ स्वास्थ्य योजना क कायाकल्प कएल जा सकैत अछि। किछु एहने विचार वाला सुझाव पेट्रोलियम आ प्राकृतिक गैस सचिव आरएस पांडे अपन नव पुस्तक कम्यूनाइजेशन मे देलथि अछि। इ पुस्तक प्रधानमंत्री मनमोहन सिंह कए भेंट क गेल अछि। बिहार क बेतिया मे जन्मल पांडे 1972 क नागालैंड कैडर क आईएएस अधिकारी अछि। ओ इ पुस्तक नागालैंड मे सामुदायीकरण क अपन अनुभव क आधार पर लिखलथि अछि। नागालैंड सरकार मे मुख्य सचिव रहैत पांडे ग्रामीण क्षेत्र क स्कूलों आ अस्पताल क रोजाना क काज मे ग्रामीण क भूमिका निर्धारित केलथि। शिक्षक आ डॉक्टर क उपस्थिति स ल कए हुनकर वेतन आवंटन क जिम्मेदारी ग्रामीण समिति कए द देल गेल। एहि स इ सरकारी सुविधा क स्तर मे बेहद व्यापक सुधार देखबाक भेटल। पांडे क मुताबिक इ व्यवस्था स हर वर्ग (सरकार, समुदाय, कर्मचारी) कए केवल लाभ होइत। पांडे कए सामुदायिक सहभागिता पर हुनकर प्रयास आ काज क लेल वर्ष 2007 मे प्रधानमंत्री क पुरस्कार देल गेल छल। एकर बाद वर्ष 2008 मे हुनका सार्वजनिक सेवा क लेल संयुक्त राष्ट्र पुरस्कार स सेहो नवाजल गेल छल।
मुख्य पृष्ठ समाचार सामुदायीकरण स सुधरत ग्रामीण क्षेत्र क स्तर


text:
Wednesday, October 5, 2016
अनेरूआ बेटा (चारि संस्करण)
तेसर साँझ। अन्हरियाक चौठ रहने चान तँ नइ उगल रहै मुदा पूबसँ धाही छिटकए लगल छेलइ। सुनसान अन्हार देख किछु क्षण पहिनहि एकटा कुमारि-कन्याँ, समाजमे लोक-लाज बँचबैक खिआलसँ अपन दस दिनक जन्मल बच्चाकेँ रस्ताक किनछैरमे रखि अढ़े-अढ़ आँगन चलि गेल। बच्चाकेँ नअ दिन तँ झाँपि-तोपि कऽ बेमारीक बहन्ना बना रखलक। मुदा घटना खुलै दुआरे दसम दिन जी-जाँति कऽ फेकलक नहि, रस्ताक कातमे ओरिया कऽ रखि देलक।
पाँचे-सात मिनटक पछाइत गंगाराम हाटसँ घर अबैत रहए। जनमौटी बच्चाक रुदन सुनलक, एकाएक पएर अस्थिर भऽ गेलइ। बीच बाटपर ठाढ़ भऽ अवाजकेँ अकानए लगल। ई अवाज तँ कोनो जानवर-जन्तुक वा चिड़ै-चुनमुनीक तँ नइ छी! मनुखक बच्चाक बोली बुझि पड़ैए..!
अकचकाइत गंगारामक मनमे उठलै, ऐठाम मनुखक बच्चाकेँ बोली भऽ केना सकैए? तहूमे केकरो देखबो ने करै छिऐ। ..बाँसक गाड़ल खुट्टा जकाँ गंगाराम बीच बाटपर ठाढ़ भऽ गेल। कनी काल ठाढ़ रहि ओ आस्ते-आस्ते बच्चा दिस पएर बढ़ौलक। झल-अन्हार रहने अधिक दूर देखबो ने करै छल। अगल-बगलक खेतसँ लऽ सौंसे बाधमे कीड़ी-मकोड़ी सभ अपन-अपन स्वरमे कियो माए-बापकेँ हाक पाड़ैत, तँ कियो अरामसँ गीत गबैत। जइसँ सौंसे बाधमे अनघोल मचल।
लग पहुँच गंगाराम बच्चाकेँ निहारए लगल। एक मन कहलकै-
‘ई तँ मनुखक बच्चा छी।’
लगले दोसर मन कहलकै-
‘ऐठाम बच्चा आएल केना?’
तरकारीबला झोरा दुभिपर रखि, दहिना हाथ बच्चाक देहपर दऽ हसोंथए लगल। देह सिहैर गेलइ। सगर देहक रोइयाँ ठाढ़ भऽ गेलइ। मुदा मनमे खुशी उपकलै। मन थीर कऽ बच्चाकेँ दुनू हाथे उठा लेलक। उठा कऽ पेटमे साटि, बामा हाथे बच्चाकेँ थाम्हि दहिना हाथे खढ़-पात पोछए लगल। बच्चा ओहिना पूर्ववते कनैत रहए। खढ़ पोछि गंगाराम कान्हपर सँ गमछा उतारि बच्चाकेँ ओइमे लपैट लेलक। तरकारीक झोरा कान्हमे टाँगि छाती लगौने बच्चाकेँ अपना ऐठाम अनलक।
आँगन आबि गंगाराम हँसैत घरवालीकेँ कहलक-
“आइ भगवान खुश भऽ एकटा बेटा देलैन!”
‘बेटा देलैन’ सुनिते भुलिया अकचकाइत दौगल आबि पतिक कोरासँ अपना कोरामे बच्चाकेँ लैत बच्चा दिस निंगहारि-निंगहारि देखैत बाजल-
“केतए ई बच्चा भेटल! आ-हा-हा, बच्चा तँ बड़ दीब अछि!”
“हाटसँ घुमैत काल बाटपर भेटल। एकर सेवा करू। जँ अप्पन बनि कऽ आएल हएत तँ जीबे करत, नहि तँ जहिना रस्ते-रस्ते आएल तहिना चलि जाएत।”
पतिक बात सुनि भुलिया मने-मन सोचए लगल, अपना तँ ने गाए अछि आ ने बकरी, जेकर दूध पिआ बच्चाकेँ पालब। अपने तँ दूध हेबे ने करत किएक तँ बुढ़ाड़ीमे सभ अंग सुखा गेल। भुलिया निराश भऽ गेल। मुदा थोड़े कालक पछाइत भुलियाकेँ आशा जगल। मनमे एलै- अपन ने छाती सुखि गेल मुदा पितियौत दियादनी तँ चिलकौर ऐछे। ..मन पड़िते भुलिया भगवानकेँ धैनवाद दैत बाजल-
“जहिना भगवान सुखाएल बोनमे फूल फुलौलैन तहिना ओकर अहारोक ओरियान तँ वएह करथिन।”
पचास बर्खक गंगाराम। अड़तालीस बर्खक भुलिया। मुदा जेते थेहगर गंगाराम तइसँ कम भुलिया। अड़तालीस बर्खक भुलिया साठि बर्खसँ ऊपर बुझि पड़ैत अछि। झुनकुट बुढ़ जकाँ। बुढ़क सभ लक्षण भुलियामे आबि गेल अछि, मुदा कोरामे बच्चा देख भुलियाक शरीरमे जुआनीक खून दौगए लगलै। नव उत्साह, नव-जीवन। आनन्दित भऽ विह्वल होइत भुलिया पतिकेँ देखैत आ गंगाराम पत्नीकेँ। दुनूक मनमे खुशीक हिलोर उठए लगलै, पानिक गुब्बारा जकाँ खुशी मुहसँ निकलए चाहइ..। बच्चाकेँ चुप रहै दुआरे भुलिया अपन छातीमे लगा लेलक। कनी काल बच्चा छातीमे लागि मुँह बन्न केलक मुदा दूध नइ भेटने फेर ओहिना कानए लगल।
गंगारामक घरक बगलेमे पितियौत भाए-रूपलालक घर। बच्चाकेँ छाती लगौने भुलिया रूपलालक आँगन पहुँचल। रूपलालक स्त्री-कबुतरी अपना बच्चाकेँ दूध पिअबैत रहए। तीन मासक बच्चा रहइ। ..भुलियाक कोरामे बच्चाकेँ कनैत देख अपना बच्चाकेँ ओछाइनपर सुता कबुतरी भुलिया कोरासँ बच्चाकेँ लैत दूध पीयाबए लगल। भूखल बच्चा, हपैस-हपैस कऽ दूध पीबए लगल। बच्चाकेँ दूध पिबैत देख भुलिया कबुतरीकेँ कहलक-
“भगवान तोरा सातगो बेटा औरो देथुन।”
भुलियाक बातकेँ हँसीमे उड़बैत कबुतरी बाजल-
“चारिए-टा मे तँ अकैछ गेलौं आ सातटा आरो पोसब पार लगत। अपन असिरवाद घुमा लौथु। जेतबे अछि तेकरे निमेड़ा होइ तहीसँ बहुत हएत।”
बात बदलैत कबुतरी फेर बाजल-
“दीदी, बुढ़ाड़ियोमे जे हिनका बेटा भेलैन से केहेन पोरगर छैन। हिनके जकाँ आँखि, मुँह, नाक लगै छैन। भैया जकाँ किछु ने बुझि पड़ैए।”
भुलिया-
“सभ दिन तूँ एक्के रंग रहि गेलेँ। कहियो तोरा बजै-भुकैक लूरि नइ भेलौ। जेठ-छोटक विचार तँ बुझबे ने करै छीही। केकरो किछु कहि दइ छीही। कोनो गत्तरमे लाज-सरम तँ छौहे नहि।”
हँसैत कबुतरी तेहरौलक-
“एँह दीदी, हिनका अखन की भेलैन हेन, एकटाकेँ के कहाए जे जोड़ो लगि जेतैन।”
कबुतरीक बातसँ भुलियाकेँ तामस नै उठइ। बच्चाक आनन्द हृदैकेँ पानि जकाँ कोमल बना देने छेलइ। बच्चाक उद्गार भुलियाक कोमल हृदैकेँ खोलि देलक-
“तोरे भैयाकेँ हाटसँ अबै काल रस्तामे ई बच्चा भेटलै।”
कबुतरी-
“भेटुआ बच्चाक मुँह हिनका मुहसँ किए मिलै छैन? ई हमरासँ छिपबै छैथ।”
खौंझाइत भुलिया बाजल-
“अच्छा हो, हमरे भेल। आब तँ मनमे सबुर भेलौ ने।”
बात बदलैत कबुतरी बाजल-
“दीदी, जहिना एकटा बच्चाकेँ दूध पीअबै छी तहिना अहू बच्चाकेँ दूध पिआ देबैन। कोनो कि हमरा घरमे मौसरी नै अछि जे बच्चाकेँ दूधकटू हुअ देबैन। लोकेक काज समाजमे लोककेँ होइ छै किने। हिनका अन्हार घरमे दीप जरलैन तइसँ कि हमरा खुशी नै होइए।”
कबुतरीक बात सुनि भुलियाक मन गदगद भऽ गेल। भुखाएल बच्चाकेँ पेट भरिते निन्न आबि गेलइ। बच्चाकेँ बिछौनपर सुतबैत कबुतरी बाजल-
“दीदी, बच्चाकेँ एतै रहए देथुन। राति-बिराति जहन भूख लगतै, पिया देबइ।”
“बड़बढ़ियाँ।”
कहि भुलिया अपना आँगन आबि पतिकेँ कहलक-
“आब बच्चा जीबे करत। बड़ दूध गोधनपुरवालीकेँ होइ छइ। दुनू बच्चाकेँ पालि लेत।”
बच्चा-ले गंगारामक मन कनैत। मुदा भुलियाक बात सुनि मन हरिया गेलै मुदा शंको उठलै। बाजल-
“बच्चाकेँ अपना अँगना किए ने नेने अएलौं। आन तँ आने छी।”
पतिकेँ चोहटैत भुलिया कहलक-
“अहाँ पुरुख छी, तँए की बुझबै जे माइक की मासचर्ज होइ छइ? से स्त्रीगणे बुझि सकैए। जे माए एक दिन बच्चाकेँ छातीसँ लगा लेत ओ जिनगीमे कहियो ओइ बच्चाक अधला नै सोचत।”
गंगाराम चुप भऽ गेल। एकटा बात मन पड़लै। पुछलक-
“अपने दुनू गोरे ने ओकर बाप-माए हेबै, तँए कोनो नाओं तँ रखि देबै किने।”
पतिक बात सुनि भुलियाक मनमे छठियारक दृश्य आबि गेलइ। मुस्कियाइत बाजल-
“आन बच्चाकेँ तँ स्त्रीगण सभ मिलि कऽ नाओँ रखै छइ। मुदा से तँ ऐ बच्चाकेँ नइ भेल। अपने दुनू गोरे मिलि कऽ नाओं रखि दियौ।”
पत्नीक विचार सुनि गंगाराम बिहुँसैत बाजल-
“मंगल नाओं रखि दियौ।”
सात मासक पछाइत बच्चाक मुँहमे दाँतो जन्मए लगल आ ठाढ़ भऽ कऽ डेगा-डेगी चलौ लगल। अन्न सेहो चाटए लगल आ पानि सेहो पीबए लगल। बच्चाक सिनेह एते अधिक दुनू परानी-गंगारामक हृदैमे रहै जे कखनो आँखिक परोछ हुअए, से नै चाहए। भुलिया बोइन करब छोड़ि, अँगना-घरक काज सम्हारि साबेक जौड़ ओसारेपर बैस बाँटए लगल। ओकरे बेच-बेच दू पाइ कमा लइत। अपना तँ साबे नै रहै मुदा अधियापर बँटैले गाममे साबे भेटइ। दुनू परानी गंगाराम ओहन उत्साहित भऽ गेल जेना दस बर्ख पहिने होइत छल। भरि-भरि दिन काज करैत मुदा थाकैन बुझिए ने पड़इ। भुलियाकेँ जखन मंगल ‘माए’ कहैत तखन आनन्दसँ ओ उन्मत भऽ जाए।
पाँच बर्खक अवस्थामे मंगलक नाओं पिता स्कूलमे लिखा देलक। मंगल पढ़ए लगल। पाँचे किलास तक पढ़ाइ गामक स्कूलमे होइत रहइ। पँचमा तक मंगल पढ़ि लेलक। दस बर्खक भइयो गेल। मुदा दुनू परानीमे गंगारामक देह एते अब्बल भऽ गेलै जे काज करैले लोक अढ़ौनाइ छोड़ि देलकै। कहुना-कहुना दुनू परानी जौड़ बाँटि-बाँटि गुजर करए। जिनगी भारी लगए लगलै। मुदा दसे बर्खक मंगलमे ज्ञानक उदए कनी-मनी भऽ गेल। जहिना बच्चेमे हनुमान बाल सुरूजकेँ गीर गेल छला, तहिना। मंगल पिताकेँ कहलक-
“बाबू अहाँ दुनू गोरे काज करै-जोकर आब नइ रहलौं। हमरा मन होइए जे चाहक दोकान खोली। अपने डेढ़ियापर एकटा एकचारी बान्हि दिअ, दोकान खोलब।”
गंगारामक मनमे जँचलै। मुदा चाह तँ गामक लोक पिबैत नहि, तखन दोकान चलतै केना। मुदा तैयो एकचारी बान्हि देलक। बाड़ीमे एकटा जीमहर-गाछ रहै ओकरा पच्चीस रूपैआमे बेच, चाह बनबैक बरतन-बासन सेहो कीनि देलक।
चाहक दोकान मंगल शुरू केलक। नव वस्तुक दोकान गाममे। मुदा पहिल दोकानकेँ तँ मोनोपोली होइते छइ। शुरूमे गामक लोक नव चीज पेय बुझि सिहन्ते पिनाइ शुरू केलक। मुदा धीरे-धीरे दोकान जमि गेल। जइसँ एतेक कमाइ हुअ लगलै जे कहुना-कहुना गुजर चलि जाइ।
तीन साल बितैत-बितैत दुनू परानी गंगाराम मरि गेल। जाधैर गंगाराम जीबै छला ताधैर गाममे मंगलक प्रति केकरो कोनो तरहक घृणा नै छेलै मुदा गंगारामक मरला पछाइत लोकमे घृणा जागए लगलै। मुदा तैयो दोकानक बिकरीमे कमी नै एलै, किएक तँ समाजक लोक चाह-पानि पीअब शुरू कऽ देने छल।
चाहक दोकान केला उपरान्तो मंगलक मनमे पढ़ैक जिज्ञासा जीविते। खाइ-पीबैसँ जे पाइ उगरै ओइसँ किताब-कागत-कलम कीनि-कीनि पढ़बौ करए आ लिखबो करए।
मरै काल गंगाराम मंगलकेँ जन्मक इतिहास सुना देने रहथिन। जइसँ समाजक कुरीति-कुबेवस्था जे करमी लत्ती जकाँ छाड़ने अछि, ओइ बिन्दुपर मंगलक नजैर पहुँच गेल छेलइ। तँए किताबक अध्ययनक संग-संग समाजक बेवहारक अध्ययन सेहो करए लगल। मंगल चाहक दोकान चलबैत तँए दस गोरे संग गप-सप्प करैक लूरि सेहो सीखि लेलक। तेतबे नहि, साँझू-पहर, जखन एक झोँक चाहक बिकरी खूब होइ, तेकर पछाइत, जखन गहिंकी पतरा जाइ तँ रूपचन मंगलक दोकानपर अबइ। अबिते दू गिलास चाह पिया मंगल रूपचनक दिमाग साफ कऽ दइ। रूपचन गामक खिसक्कर। मुदा बड़ गरीब। दू-चारिटा पछुएलहा गहिंकियो रहै, तैबीच रूपचन पुरना खिस्सा उठबै। एक घन्टा, दू घन्टा, तीन-तीन घन्टा तक रूपचन खिस्सा मंगलकेँ सुनबै। खिस्सा सभ दिन बदैल-बदैल कऽ कहइ। कहियो राजा-रानी, तँ कहियो रानी-सरंगा, तँ कहियो रजनी-सजनीक। तहिना कहियो गोनू झाक, तँ कहियो डाकक, कहियो अल्हा-रुदलक, तँ कहियो दीना-भदरीक, कहियो लोरिक, तँ कहियो सलहेसक।
ऐ तरहेँ मंगलक बुधिक बखाड़ीमे किताबक ज्ञान, समाजक ज्ञान आ खिस्साक ज्ञान जमा हुअ लगलै। रातिमे जे खिस्सा सुनै ओ दिनमे जखन समए भेटै, लिखि लिअए। लिखैत-लिखैत पाँति सेहो सोझ-साझ हुअ लगलै आ जिज्ञासो बढ़ए लगलै।
एक दिन बेर टगैत एक गोरे मंगलक ऐठाम चाह पीबए आएल। देह-दशासँ बिल्कुल साधारण। हाथमे एकटा चमड़ाक बैग रहइ। ओ आदमी “भारत जागरण” पत्रिकाक सम्पादक छला। गामक दशा-दिशाक अध्ययन करैले गाम दिस आएल रहैथ। ..मंगलसँ गप-सप्प करैत ओ सम्पादक जेना हेरा गेला। उन्मत्त भऽ गेला। जेना मंगलक हृदए आ सम्पादकक हृदए एकठाम भऽ केतौ सफरमे निकैल गेल हुअए, तहिना।
भक्क टुटिते दुनू गोरे हँसए लगला। सम्पादक कहलखिन-
“बौआ, चाह बनाउ। पहिने चाह पीअब अखन धरि नै पीने छेलौं। आइ हम रहब, निचेनसँ गप-सप्प करब।”
मंगल चाह बनबए लगल। चाह बना दुनू गोरे पीलैन।
खेला-पीला पछाइत, रातिमे दुनू गोरे एक्के बिछानपर बैस गप-सप्प करए लगला। जे किछु खिस्सा-पिहानी मंगल लिखने छल ओ हुनका आगूमे रखि देलकैन। उनटा-पुनटा सम्पादकजी देखए लगला। भाषा-शैली तँ नइ जँचलैन मुदा विषय-वस्तु हृदैकेँ पकैड़ लेलकैन...।
हँसैत सम्पादक बजला-
“बड़ सुन्दर वस्तु सभ अछि। एकरे तकैले हम आएल छी।”
कहि बैग खोलि किछु पत्रिका आ किछु किताब दैत कहलखिन-
“ऐमे लिखैक तौर-तरीका निर्धारित कएल अछि। एकरा ठीकसँ पढ़ि जे अधार निर्धारित अछि, ओइ अधारपर लिखब। हम सम्पादक छी। मासिक पत्रिका चलबै छी। अहाँक एक-एक कथा सभ मासक पत्रिकामे छापब आ एक कॉपी अहूँकेँ पठा देल करब।”
तीन-चारि घन्टा धरि सम्पादकजी मंगलकेँ बुझबैत रहलखिन। भोरे सुति उठि चाह पीब सम्पादक चलि गेला।
मंगलक कथा पत्रिकामे मासे-मास छापए लगल। मंगलक अनेको पाठकमे एकटा लड़की सेहो। नाओं सुनयना। दर्शन शास्त्रसँ एम.ए.मे पढ़ैत। पाँचम मासक पत्रिकामे सम्पादकजी मंगलक परिचए-मे एकटा उपन्यासक चर्चा सेहो कऽ देलखिन, नाओं छेलै “मरल गाम”। सुनयनाक पिता ओकील। सुनयनाक मन “मरल गाम” नाओं पढ़ि नाचए लगल। मनमे आबए लगलै, हमर देश तँ गामक देश छी। जहन गामे मरल अछि तहन देशकेँ की कहबै? ..ई विचार सुनयनाक मनमे उड़ी-बीड़ी लगा देलक। जे सुनयना, पिताक सोझाँमे भरि मुँह कहियो बजैत नहि, ओ सुनयना आइ पितासँ डिस्कस करैले तैयार भऽ गेल।
कोर्टसँ आबि ओकील साहैब चाह पीब टहलैले गेला। टहैल-बूलि कऽ दोसर साँझमे आबि कौल्हुका केसक तैयारी-ले फाइल निकाललैन। पत्नी चाह आनि कऽ देलखिन। चाह पीब, पान खा फाइल खोलैत रहैथ कि सुनयना आबि कऽ आगूक कुरसीपर बैसते कहलकैन-
“बाबूजी, एकटा सवाल मनमे घुरिया रहल अछि। ओ कनी बुझा दिअ?”
“की?”
“आइ पत्रिकामे पढ़ने छेलौं जे सचमुच गाम मरल अछि। जँ गामे मरल अछि, आ देश गामक छी, तखन देशकेँ की कहबै?”
सुनयनाक प्रश्नक गंभीरतापर नजैर नइ दऽ ओकील साहैब बजला-
“ई साहित्यकार सबहक समझ छिऐन, तँए ऐ पर किछु नै कहि सकै छिअ।”
“साहित्यकारो तँ अही समाजक लोक होइ छैथ। हुनको आने लोक जकाँ जिनगी छैन। तहन ओ एहेन विचार किए लिखलैन?”
“साहित्यकारक बात साहित्यकारे बुझि सकै छैथ। हम तँ ओकील छी, कानूनक बात बुझै छिऐ। अखन तूँ जा, हम एकटा केसक तैयारी करब।”
सुनयना उठि कऽ चलि गेल। अपना कोठरीमे बैस कऽ विचार करए लगल। जइ देशक गाममे ने पानि पीबैक ओरियान छै, ने खाइले सभकेँ संतुलित भोजन भेटै छै, ने भरि देह कपड़ा भेटै छै आ ने रहैले घर छै, ओइ देशकेँ मरल नै कहबै तँ की कहबै? अखनो लोक सरल पानि पीबैए, कहुना किछु खा दिन कटैए, गाछक निच्चाँमे आगि तापि समए बितबैए, हजारो रंगक रोग-वियादिसँ घेरल अछि। जइ देशक मनुखक जिनगी एहेन अछि ओइ देशकेँ की कहबै? तेतबे नहि, हजारो बर्खक मनुखक इतिहासमे जेतए अखनो धरि सरस्वतीक आगमन सभ मनुख धरि नइ भेल अछि, ओइ देशकेँ की कहबै..?
ढेरो प्रश्न सुनयनाक आगूमे ठाढ़ भऽ मनकेँ घोर-घोर कऽ देलकै। अचेत जकाँ सुनयना कुरसीपर ओंगैठ सोचए लगल। सोचैत-विचारैत अन्तमे ऐ प्रश्नपर आबि अँटकल जे ‘मरल गाम’ केँ पहिने पढ़ब। मुदा किताब भेटत केतए? फेर मनमे एलै- लिखनिहारे लग पहुँच किताबक भाँज लगाएब।
..पत्रिका निकालि सुनयना लेखकक पता पुरजीपर लिखलक।
दोसर दिन सुनयना मंगलक भाँज लगबैले विदा भेल। नअ बजेक समए। भिनसुरका गहिंकीकेँ सम्हारि मंगल केतली, टोपिया, ससपेन, गिलास इत्यादिकेँ दोकानक आगूमे रखि, चुल्हिसँ छाउर निकालि चुल्हि निपैत रहए। सुनयना चाहक दोकानपर ऐ दुआरे पहुँचल जे ऐठामसँ सौंसे गामक लोकक भाँज लगि सकैए। ..दोकानपर पहुँच सुनयना मंगलकेँ पुछलक-
“ऐ गाममे ‘मंगल’ नामक एक बेकती छैथ हुनकर घर बता दिअ।”
अपन नाओं सुनि मंगल चौंक गेल। मुदा चुप्पे रहल। जेना मने-मन गाममे मंगलकेँ तकैत रहए। सुनयनो सएह बुझलक। कनी काल गुम्म रहि मंगल बाजल-
“बहिनजी, अगर मंगल ऐ गाममे हएत तँ जरूर भाँज लगा देब। मुदा अखन हमरा ऐठाम आएल छी तँए बिनु खेने-पीने केना जाएब, बैसू। ई तँ मिथिला छिऐ। जहिना घरवारी-ले स्वागत करब अनिवार्य अछि तहिना तँ अतिथो लेल...।”
मंगलक बात सुनि सुनयनाक मनमे जेना पियासलकेँ शीतल पानि भेट गेने होइत तहिना भेल। बाँसक फट्ठाक बनौल ब्रेंचपर सुनयना बैस गेल। हाथ धोइ मंगल सस्पेन अखारि, चुल्हि पजारि चाह बनबए लगल। ब्रेंचपर सँ उठि सुनयना चुल्हि लग जाए चाहलक कि कुर्तीक निचला कोण फट्टीमे फँसि गेलै, जइसँ कनी फाटि गेलइ। मुदा तेकर चिन्ता नै कऽ सुनयना मंगल लग जा बैसए लगल। ..लगमे सुनयनाकेँ बैसैत देख मंगल बाजल-
“मंगलसँ कोन काज अछि?”
सुनयना-
“मंगल साहित्यकार छैथ। हुनकर लिखल एकटा उपन्यास ‘मरल गाम’ छैन। ओइ पोथीक भाँज हम बजारमे लगेलौं मुदा केतौ नइ भेटल, तँए लिखिनिहारेक भाँज लगबए एलौं।”
सुनयनाक बात सुनि मंगल नमहर साँस छोड़ैत बाजल-
“मंगलकेँ अहाँ केना जनै छी?”
सुनयना-
“हुनकर लिखल कथा ‘भारत जागरण’ मे पढ़ै छी। ओइमे ‘मरल गाम’ उपन्यासक चर्चा देखलिऐ। जेकरा पढ़ैक इच्छा मनमे भेल। तँए एलौं हेन।”
मंगल बुझि गेल। खुशीसँ मन ओलैर गेलइ। मनमे एलै, पियासलकेँ पानि देब ओहने आवश्यक होइए जेना भूखलकेँ अन्न। मुदा हमरा तँ एक्के कॉपी अछि जे लिखने छी। जँ ई कॉपी दऽ देबै तँ अपन साल भरिक मेहनत चलि जाएत। मुदा नै देनाइ तँ आरो महा पाप हएत। फेर मनमे एलै, कहि दिऐ जे जहिया हमर दिन-दुनियाँ घुमत तहिया छपाएब, अखन एके कॉपी लिखलेहेटा अछि। हँ, छपेला पछाइत अहुँकेँ जरूर देब। ताबे ऐठाम रहि पढ़ि लिअ।
तैबीच चाह बनल। दुनू गोरे पीलक। चाह पीब सुनयना बाजल-
“मंगलक भाँज लगा दिअ।”
विस्मित भऽ मंगल बाजल-
“हमरे नाओं मंगल छी। हमहीं उपन्यास लिखने छी। मुदा छपौल नै अछि। खाली लिखलेहेटा अछि। तँए हम आग्रह करब जे ऐठाम रहि पढ़ि लिअ। जहिया छपाएब तहिया अहाँकेँ एक कॉपी जरूर देब।”
मंगलक बात सुनि सुनयना अचम्भित भऽ गेल। पैरसँ माथ धरि मंगलकेँ निंगहारए लगल। ..आगिक धुआँ आ चुल्हिक कारीखसँ मंगल बेदरंग भेल। देहक वस्त्र परसौतीक वस्त्र जकाँ, सौंसे देहसँ गरीबी झक-झक करैत। मंगलक बगए देख सुनयनाक आँखि नोरा गेलइ। नोर पोछैत सुनयना बाजल-
“ऐठाम रहि कऽ हम उपन्यास नै पढ़ि सकब। किएक तँ कोनो पोथी पढ़ैक मतलब होइए जे ओइ पोथीक विषय-वस्तुकेँ नीक जकाँ बुझब। से धड़-फड़मे केना सम्भव हएत?”
सुनयनाक विचारमे गंभीरता देख मने-मन मंगल सोचए लगल। आत्माक उत्साह बढ़ए लगलै। सुनयना दिस तकलक। सुनयनाक आँखिमे पढ़ैक भूख जोर पकड़ने देखलक। मनमे एलै, हमहूँ तँ अनके-ले लिखने छी। हँ तखन छपौलासँ हजारो हाथ जेतै मुदा अखन तँ एक्के हाथ जा रहल अछि। मनमे सबुर भेलै, कम-सँ-कम एक्कोटा पढ़निहारक हाथ तँ जाएत। तैबीच सुनयना बाजल-
“जहिना हम कॉपी ऐठामसँ लऽ जाएब तहिना पढ़ला पछाइत घुमा देब। तँए पोथी हेराइक कोनो सम्भावने ने अछि। ऐठाम रहि पढ़ैमे हमरो लाचारी अछि। लाचारी ई अछि जे भरि दिन तँ हम केतौ रहि सकै छी मुदा सूर्यास्तक पछाइत घर पहुँचब अनिवार्य अछि।”
मंगलक विचारमे स्वत: सिनेह एलइ। बाजल-
“बड़बढ़ियाँ, हम अहाँकेँ पोथी दऽ दइ छी। आगूक बात अहाँ जानी।”
हाथमे पोथी अबिते सुनयनाक मनमे खुशी एलइ। एक टकसँ पोथी देख मंगल दिस तकैत मुस्कियाए लगल। ..मने-मन मंगलो सुनयनाकेँ पढ़ैत रहल आ सुनयनो मंगलकेँ। हँसैत सुनयना विदा भऽ गेल।
सुनयना एम.ए. नीक जकाँ पास केलक। नारी अधिकारक सर्मथक ओकील साहैब। मुदा मन ओतए ओझरा जाइन जेतए देखैथ जे नारी खाली एक्के-आध बिन्दुपर नहि, जीवनक सभ क्षेत्रमे जकड़ल अछि। जेकरा मेटाएब धिया-पुताक खेल नहि। कठिन संघर्षसँ हएत। केतौ वैचारिक संघर्ष करए पड़त तँ केतौ बलक...। अही विचारमे ओझराएल ओकील साहैब कुरसीपर बैसल छला। साँझक समए। पत्नी चाह बनौने एलखिन। टेबुलपर चाह रखि, बगलक खाली कुरसीपर बैस पत्नी कहलकैन-
“अपना सबहक पढ़ल-लिखल समाजक परिवारमे सुनयना अछि तँए ने, मुदा जँ एहेन बेटी किसानक घरमे रहैत तँ लोक एना उन्मुक्त रहए दइतै!”
चाहक चुसकी लैत ओकील साहैब बजला-
“अहाँ जे कहए चाहै छी ओ कनी खोलि कऽ बाजू।”
“सुनयनाक बिआह कऽ लिअ, तहन तँ मनोज रहत किने ओ तँ बेटा धन छी। बेटा-बेटीक बिआह करब माए-बापक अनिवार्य कर्तव्य छी।”
“हमरा मनमे एकटा नव विचार अछि, ओ ई जे सुनयनाकेँ सेहो पुछि लिऐ?”
सुनयनासँ पुछैक बात सुनि पत्नी ढोढ़ साँप जकाँ हनहनाइत बजली-
“लोक की कहत? आइ धरि केकरा देखलिऐ जे माए-बाप बेटा-बेटीसँ पुछि कऽ बिआह करैए।”
पत्नीक विचार सुनि ओकील साहैब मने-मन सोचए लगला जे नारीकेँ मात्र पुरुखे नै नारियो दाबि कऽ राखए चाहैए। अजीब घेरा-बन्दीमे नारी फँसल अछि। मुदा अपन विचारकेँ मनेमे रखि ओकील साहैब सुनयनाकेँ हाक पाड़लखिन।
अपना कोठरीसँ निकैल सुनयना आबि कुरसीपर बैसल। बैसते सुनयना माए दिस देखए लगल। तामसे माए पति दिस तकैत...।
ओकील साहैब सुनयनाकेँ कहलखिन-
“बाउ, आब तूँ एम.ए. पास कैये लेलह। माए-बापक दायित्व होइ छै बेटा-बेटीक बिआह करब। तँए हमहूँ अपन भार उतारए चाहै छी। तोरो किछु बजैक छह?”
पिताक बात सुनि सुनयनाक देहमे कँप-कँपी आबि गेल। मनमे थोड़ेक ओज सेहो। मुदा असथिरसँ बाजल-
“बाबूजी, बिआह तँ सभ पुरुष-नारी-ले अनिवार्य प्रक्रिया छिऐ। जइसँ सृष्टिक विकास प्रक्रियामे सहयोग होइ छइ। रहल बात जे बिआह केहेन हुअए। अखन जे देख रहल छी ओ नब्बे-पनचानबे प्रतिशत अनमेल बिआह होइए। केतौ धनक मिलानीसँ तँ केतौ दहेजक चलैत, केतौ कुल-मुलक चलैत तँ केतौ किछु। मुदा हमरा विचारे बिआह हेबा चाही मनक मिलानीसँ। जे टिकाउए-टा नहि, आनन्दमय सेहो हएत।”
सुनयनाक बात सुनि बिच्चेमे उत्तेजित होइत माए बजली-
“बेटी, हमरा सबहक मिथिलाक परम्परा रहल अछि जे ई काज माए-बापक विचारसँ होइ नइ कि बेटा-बेटीक विचारे। नहि जँ बेटा-बेटीक विचारसँ बिआह हएत तँ समाज ढनमना जाएत।”
सुनयना बाजल-
“बड़ सुन्नर बात कहलीही माए, मुदा परम्पराक भीतर जे दुरगुण छै ओहूपर नजैर देबए पड़तौ।”
मुँहपर हाथ नेने ओकील साहैब चुप-चाप सुनैत रहैथ। सुनयना तर्कक आगू माए कमजोर पड़ैत गेली। मुदा तैयो चुप होइले तैयार नहि।
सामंजस करैत ओकील साहैब सुनयनाकेँ कहलखिन-
“बाउ, तूँ अप्पन विचार दएह?”
सुनयना बाजल-
“अहाँ खर्च केते करए चाहै छी, बाबूजी?”
खर्चक नाओं सुनि ओकील साहैब चौंकला। मुदा अपनाकेँ अस्थिर करैत मद्धिम स्वरमे बजला-
“बाउ, अप्पन की ओकाइत अछि से तहूँ जनिते छह। मुदा जे ओकाइत अछि ओइमे हम कंजूसी नइ करबह। दू भाए-बहिन छह, ई सम्पैत तँ तोरे सबहक छिअ।”
सुनयना बाजल-
“बाबूजी, मनुख देहे आ धने पैघ नहि होइए, पैघ होइए ज्ञान आ कर्तव्यसँ। सभ स्त्री चाहैए जे हमर जीवन-संगी बुधियार आ कर्मठ हुअए। अखन हम अहाँकेँ अन्तिम निर्णए नै दऽ रहल छी मुदा एते जरूर कहब जे सोनपुरमे मंगल नामक एकटा चाहक दोकानदार अछि। ओकरा कियो ने छइ। मुदा ओकर जे काज आ बुधि छै, ओ ओकरा एक दिन महान साहित्यकारक रूपमे दुनियाँक बीच आनत। अखन ओकरा गरीबी जर्जर बनेने छइ। गरीबीक जालमे ओ तेना ओझरा गेल अछि जइसँ निकलब कठिन छइ, किन्तु जँ ओकरा ओइ गरीबीक जालसँ निकालल जाए तँ ओ जरूर उगैत सुरूज जकाँ अकासमे चमकए लगत।”
ओकील साहैब-
“बाउ, यदि तूँ हृदैसँ ओकरा चाहै छह तँ हमरा दिससँ कोनो आपैत नहि। मुदा अखन समए रहैत नीक जकाँ विचारि लएह।”
सुनयना-
“अनेक विषमता रहितो हमरा दुनू गोरेक बीच आत्माक समता अछि। हमहूँ नारीक सम्बन्धमे किछु लिखए चाहै छी। किएक तँ अपना ऐठाम नारीक प्रति जे अदौसँ अखन धरि अन्याय होइत रहल अछि ओ हमरा हृदैकेँ दलमलित कऽ देने अछि। दुनियाँक सुन्दरसँ सुन्दर वस्तु हमरा फिक्का लगि रहल अछि।”
ओकील साहैब-
“बाउ, हम तोहर विचारकेँ मानि लेलिअ। तूँ अपनेसँ जा कऽ देख आबह जे केते मदैतसँ मंगल उठि कऽ ठाढ़ हएत। हम ओते मदैत कऽ देब।”
पिताक विचार सुनि सुनयना हँसैत अपना कोठरी दिस विदा भेल। सुनयनाक विचारपर ओकील साहैब मने-मन गौर करए लगला। मुदा पत्नीक मनक तामस आरो बढ़िते गेलैन।
¦¦
Subscribe to: Post Comments (Atom)


text:
Home » Archives by category » Article » Personality (Page 3)
नेपालक शहीद पत्रकार उमा सिंह लेल श्रद्धाञ्जलि शब्द समर्पण
घड़ीक सुइकें किओ पकडि़ लेने छल – सुजीत कुमार झा, जनकपुरधाम २०६५ पुष २९ गते अर्थात् रवि दिनक राति रेडियो मिथिलाक समय सन्दर्भ कार्यक्रममे जनतान्त्रिक तराई मुक्ति मोर्चा राजन मुक्ति समूहक वार्ता टोली सदस्य मनोज मुक्तिकेँ बजौने रही । स्टुडियो भीतर जाइए रहल छलहुँ कि केयर नर्सिङ्ग होम सँ नेपाल पत्रकार महासंघ धनुषाक […]
जानकीदूत मिथिला अभियानी सुभाषचन्द्र झा
विशिष्ट व्यक्तित्व परिचयः मैथिली कवि-संचारकर्मी सुभाषचन्द्र झा मूल ग्राम मधुबनी जिलाक शिवनगर – मैथिली भाषा एवम् मिथिला संस्कृतिक संरक्षण, संवर्धन एवं प्रवर्धन लेल विश्वविख्यात पुरोधा पंडित ताराकान्त झा केर गाम सँ अबैत छथि संचारकर्मी – कवि – कथाकार – मिथिला राज्य अभियानी – पूर्ण समर्पित कार्यकर्ता – जानकीदूत ‘सुभाषचन्द्र झा’। वर्तमान समय सहरसा कार्यक्षेत्र आ […]
साहित्य सेवा मे उमेर बाधा नहिः मैथिली कवि अमरनाथ झा
साक्षात्कारः मैथिली कवि अमरनाथ झा सोसल मीडियाक कारण मैथिली भाषा मे रचना लिखनिहार कतेको नव आ पुरान स्रष्टा लोकनि अभरैत रहला अछि, एहि मध्य अवकाशप्राप्त जीवनक उमेर मे आ मिथिलाक सुसंस्कृत गामक परिवेश सँ मैथिली भाषा-साहित्यक सेवा मे लागब आ नित्य नव-नव सृजनहार सँ पाठक केँ आकर्षित करब आमजन लेल एकटा नव जिज्ञासाक विषय होयब […]
मिथिलाक सुसंस्कार सँ अरब सेहो सुगंधित
विशेष अभियानक परिचयः केन्द्र मे मिथिला एकता समाज, सउदी अरब – प्रवीण नारायण चौधरी मिथिला समाज विश्व लेल अग्रभूमिका निर्वाह करैत रहत: सुनील गुप्ता, अध्यक्ष, मिथिला एकता समाज (सउदी अरब) निरन्तर अपन संस्कृति, भाषा आ आपसी सौहार्द्र सँ मानवता प्रति सर्वोत्तम सेवा देबाक उद्देश्य सँ निर्मित खाडी राष्ट्रक सउदी अरब मे मैथिल (मिथिलावासी) – नेपाल […]
राष्ट्रकवि रामधारी सिंह ‘दिनकर’ केर जन्मदिनपर विशेष
मिथिला – रामधारी सिंह ‘दिनकर’ मैं पतझड़ की कोयल उदास बिखरे वैभव की रानी हूँ । हरी-भरी हिमशैल तटी की विस्मृत स्वप्न कहानी हूँ । अपनी माँ की मैं वाम भृकुटि गरिमा की हूँ धूमिल छाया । मैं विकल सांध्य रागिणि करुण मैं मुरझी सुषमा की माया। मैं क्षीण प्रभा मैं हत आभा सम्प्रति भिखारिणी […]
डा. लक्ष्मण झा केर स्मृति मे
स्मरण करैत मिथिलाक आधुनिक अन्वेषक डा. लक्ष्मण झा केँ – विकास झा, हरिणे (मधुबनी) – हालः हैदराबाद सँ डा. लक्ष्मण झाकेँ स्मरण मे (५/९/१९१६ – २३/१/२०००) मिथिला राज्य आन्दोलनक बीजी पुरुष, उद्भट विद्वान्, मैथिलीक डलबाह, भोर -दुपहर-साँझ-राति आ विशेषतः एखनुका काल-समय मे सदिखन स्मरणीय डा. लक्ष्मण झा केँ हुनक जन्मतिथि पर कोटि-कोटि नमन। अपन छात्र […]
मैथिली दधीचि बाबू साहेब चौधरीक जन्म शताब्दी वर्ष पर विशेष
व्यक्तित्व परिचयः मैथिली दधीचि बाबू साहेब चौधरी – प्रो. उदय शंकर मिश्र, लहेरियासराय मैथिली दधीचि बाबू साहेब चौधरी केर जन्म 1916 मे दूलारपूर गाम दरिभंगा मे भेल छन्हि । हिनक कर्मक्षेत्र कलकत्ता रहलनि । जतय ई ट्राम मे टाइमकीपर केर पद पर कार्यरत छलाह । 1940 केर आसपास हिनका स्व. हरिश्चंद्र मिश्र मिथिलेन्दू संग भेंट भेलनि […]
तन मन धन सँ मैथिली लेल समर्पितः प्रो. डा. केष्कर ठाकुर
विशिष्ट व्यक्तित्व परिचयः डा. प्रो. डा. केष्कर ठाकुर साभार निक्की प्रियदर्शिनी – शोध छात्रा एवं मैथिली विदुषी – कवियित्री – रचयिता अपने लोकनिक सोझाँ मे आइ राखि रहल छी विशिष्ट व्यक्तित्व परिचय आदरणीय आ पूजनीय विद्वान् डा. केष्कर ठाकुर जी केर, जिनक योगदान सँ हाल धरि दर्जनो छात्र एक सँ बढिकय एक विषय पर शोध […]
मिथिला में साहित्य संस्कार का प्रखर परिचयः यात्री ऊर्फ नागार्जुन
आलेखः मैथिली के यात्री – हिन्दी के नागार्जुन – प्रवीण कुमार झा, बेलौन, दरभंगा (मिथिला) – हाल दिल्ली से (साभार फेसबुक, जून ३०, २०१६ यात्री के जन्मदिन पर लिखा लेख) मिथिला साहित्य आरम्भ से ही कितना प्रगितिशील रहा है इसका एक उदाहरण मिथिला के कवि वैद्यनाथ मिश्र हैं। आज ही के दिन जन्में श्री मिश्र […]
मैथिली मंच केर अद्भुत हास्य कलाकारः अद्भुतानन्द
विशिष्ट व्यक्तित्व परिचयः हास्य कलाकार अद्भुतानन्द पेशा सँ बिहार पूलिस केर एक अधिकारी – मूल निवासी दरभंगा जिला, कार्यरत पटना मे आ अपन कलाकारिता लेल समूचा भारत मे प्रसिद्ध, खास कय केँ पूलिस विभाग मे हैदराबाद केर प्रशिक्षण केन्द्र धरि अपन प्रस्तुति दैत प्रसिद्धि पेनिहार, बिहार केर राजनीतिक हस्ती सबहक धज्जी हँसिते-हँसिते सरेआम अपन कलाकारिता […]


text:
श्रावण १८ गते,मुलुकभरिके सार्वजनिक स्थलमे निःशुल्क वाईफाई चलैवाक योजना बनौने नेपाल टेलिकम हाल उपत्यकाके चारि ठामँमे यी सेवा सुरु कएनेअछि । बेसी भीडभाड रहल आ उपभोक्ताके आवश्यकता बेसी पर्लासँ मुलुकभरिके सार्वजनिक ठामँमे इन्टरनेट सेवा उपलब्ध करैवाक उद्देश्य अनुरुप टेलिकम यी सुरुआत कएनेअछि ।
टेलिकम हाल मुलुकके एम मात्र अन्तर्राष्ट्रिय विमानस्थल, वीर अस्पताल, त्रिभुवन विश्वविद्यालय शिक्षण अस्पताल आ नर्भिक अस्पतालमे निःशुल्क वाईफाई उपलब्ध करबति आएलअछि ।
उपत्यकासँ निःशुल्क वाईफाई सेवा सुरु कएने टेलिकम निकट भविष्यमे देशके सार्वजनिक ठामसभमे सेवा विस्तार कर्वाक योजना बनौनेअछि । मुलुकभरिके सार्वजनिक स्कुल, हेल्थ पोस्ट, नगरपालिका, गाउँपालिकाके कार्यालय आ अन्य भीडभाड होबबला सार्वजनिक स्थानमे निःशुल्क वाईफाई वितरण कर्वाक योजना रहल टेलिकम जनौलकअछि ।
एक वर्ष भितर सार्वजनिक स्थलमे निःशुल्क वाईफाई0
श्रावण १८ गते,मुलुकभरिके सार्वजनिक स्थलमे निःशुल्क वाईफाई चलैवाक योजना बनौने नेपाल टेलिकम हाल उपत्यकाके चारि ठामँमे यी सेवा सुरु कएनेअछि । बेसी भीडभाड रहल आ उपभोक्ताके आवश्यकता बेसी पर्लासँ मुलुकभरिके सार्वजनिक ठामँमे इन्टरनेट सेवा उपलब्ध करैवाक उद्देश्य अनुरुप टेलिकम यी सुरुआत कएनेअछि ।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Thursday, October 22, 2009
पञ्जी प्रबन्ध :३२ : गजेन्द्र ठाकुर/ नागेन्द्र कुमार झा/ पञ्जीकार विद्यानन्द झा
(B७६//१) मिश्र जागा प्र. जगन्नाथ सुता बलभद्र रामा बटूकी का बेलउँच सँ बन्धु५ सुत भवी दौ. . . डीह दरिहरा सँ देवनाथ द्दौ.॥ भूलन प्र. डीहनाथ सुतो मद्धू साघूकौ नरउन सँ भैरवदत्त सुत बाना दौ. . . पण्डुुआ सँ भैया द्दौ.॥ अपरा मूलन प्र. डीहनाथ सुता बुधवाल सँ घरापति सुत बवूजन दौ बलियास सँ अमृतनाथ द्दौ.॥ मद्धू सुता सोदरपुर सँ रोहिणीसुत दूर्म्मिल दौ. . . बेलउँच सँ अजीतनारायण द्दौ.॥ साधु सुता. . . खण्डवला सँ टेकनाथ सुत चिरञ्जीव दौ. . . घुसौत सँ श्या म द्दौ. मिश्र दुर्गानाथ सुता धरानाथ मयानाथ बैद्यनाथ रेवतीनाथा पाली सँ हेमागंद दौ. . . नरउन सँ गोनोड़ द्दौ.॥ धरानाथ सुतो तारानाथ : हरिअम सँ चाण सुत भिखि दौ. . . कर. उँमानाथ द्दौ.॥ मयानाथ सुता नेना फकीर रकूशरा सरिसब सँ बलभद्र दौ. . . दरि. रोहिणी द्दौ.॥ अपरा सुतो ललितमणि: बुधवाल सँ नरपति सुत रूद्रपति दौ. . . एकo सँ अनिरूद्ध दौ अपरा सुता एकहरा सँ हरिश्व र सुत सोना दौ. . . सोदरपुर सँ अभिराम द्दौ. अपरा सुता. . . जजिo उँमापति सुत तिमँजिल दौ॥. .हरिo उँमानाथ दौ ॥ अपरा सुता. . . सोदरo महिनाथ सुत बचनू दौ . . . विठुआम सँ सदानन्दँ सुत मही दौ. . . बेलउँच सँ सुन्दसर दौ
नेना सुता. . . जजिवाल सँ छकनू सुत सनफूल दौ पण्डुोआ सँ मोहन द्दौo अपरा सुता रखo हरिo सँ कृष्णनदत्त सुत होरिल दौ. . . दरिहरासँ पोषन द्दौo श्रीमणि सुता. . . बुध. घनानन्द सुत गृहिमणि दौ (B ७७/३) एकहरा सँ चेङन द्दौ.॥ अपरा सुतो मन्नूदलाल: खण्डवला सँ भोरानाथ सुत हरिनाथ दौ (B ७७/८) बेलउँच सँ वेचन द्दौ.॥ ललितमणि सुता. . . खण्डवला सँ हरिनाथहयैव दौ. . . बेलउँच सँ बेचन द्दौ.॥ अपरा सुता. . . सोदरपुर सँ दुल्लथह सुत गिरधारी दौ. . . पाली सँ इश्वचरीदत्त द्दौ.॥ (२) अपरा सुता बुधवाल सँ हिरा सुत बवूरैया दौ (B७७//४) सोदरपुर शिवदत्त द्दौ.॥ अपरा सुता हरिअम सुता जीवन सुत बावूनाथ दौ (B ७७//७) बलियास सँ मंगनी द्दौ.॥ अपरा ललितमणि सुता जलिवाल सँ गोनन सुत धर्मदत्त दौ. . . करमहा सँ प्रान्ना थ द्दौ.
॥ शुभपति सुतो धराधर भवेशो सरिसब सँ अपूछ सुत मनहर दौ. . . पाली सँ सदानन्द द्दौ.॥ धराधर सुता हरिशंकर रकुशिहाल चिलकाका. . . पाली सँ परमानन्द सुत वासुदेव दौ दरिहरा सँ भैरव द्दौ.॥
(६५२) ॐ नागेन्द्रा हाराय नम: ककरौड़ (३३१)
सुत बासुदेव दौ . . . दरिहरासँ भैख द्दौo (१)घराघर सुत घीर दुखिया म.म. भिखियाका एकहरा सँ धर्मपति सुत भूषण दौ. . . पनि. ववूदी द्दौ.॥ (२) अपरा सुतो सँ छकौड़ीक बननिo महथू द्दौ सोदरo बल्ली द्दौo (३) वैयाo हरिशंकर बछनाक: एकहरा सँ ववूदी सुत इन्द्रहपति दौ. . . दरिहरा सँ भ्रमर द्दौ.॥ बछना सुता कृष्णूदत्त राजा बालहा सरिसब सँ मोहन सुत प्रान्नासथ दौ. . . बलि. निलाम्बूर द्दौ.॥ कृष्णतदत्त सुतौ गंगादत्त डेढ़न प्र. जीवदत्तो अलय सँ कमल दौ गंगादत्त सुतो टूमाईका घुसौत सँ महिघर सुत रूपनाथ दौ. . . बलि. चित्रनाथ द्दौ.॥ अपरा सुतो श्रीदत्त: कोदरिया सँ मुकुन्दत लाल दौ दूनाई सुता. . . पाली सँ बाला सुत भैय दौ दरिहरा सँ बनची द्दौ.॥ श्रीदत्त सुता. . . पालीसँ बावूनाथ सुत मनमोहन दौ (B ७८//९) बेलउँच सँ नाथ द्दौ.॥ अपरा श्रीदत्त सुता. . . पाली सँ रुद्रमणि सुत हरिशरण दौ (B ७९//२) सोदरपुर सँ वबूजन द्दौ.॥ (२) मिश्र डेढ़न सुतो देवचन्द७ हरि नूरचन्द्रो घुसौत सँ महिधर सुत पाँ मूनि दौ वलि. चित्रनाथ दौ देवचन्द्रु सुता श्रीमोहन मनमाहन ब्रजमोहना: जजिवाल सँ दयानाथ सुत देवनाथ दौ. . . पाली सँ बाचा द्दौ.॥ श्रीमोहन सुतो दिगम्ब र सँ बेलउँच सँ केशव सुत गिरधर किशोर द्दौ वलियास सँ श्रीकान्त द्दौ.॥ दिगम्बँर सुता. . . अलय सँ हरिकान्त सुत देवकान्तय दौ. . . पण्डुमआ सँ पाँ रघुनन्दँन द्दौ.॥ ब्रजमोहन सुता अमरनाथ विश्वननाथ जयनाथा दुघ. पाठक आर्तिनाथ सुत कृपानाथ दौ. . . खण्डवला सँ पद्मनाथ सिंह द्दौ.॥ मनमोहन सुतो राम मोहन नरेशमोहनो हरि. परमानन्दस सुत पाँ बेदानन्द दौ (B ८०/२) दिघो सँ बैया. कुलानन्द द्दौ.॥ राममोहन सुतो गोविन्दन मोहन . . . मोहनो बेहटवासी बलिराजपुर हरि. सुत दुर्गानाथ दौ. . . सरिसब भौर खण्डवला सँ. . . द्दौ.॥ नरेशमोहन सुतो कृष्णा. मोहन श्या म मोहनो बालूघपरा काको बेलउँच सँ नेना पौत्र विन्धनयनाथ सुत सुरेन्द्र नाथ दौ. . . हरिश्च न्द्रन सुतो नीलाम्बदर: पबौलि सँ ठीठर सुत सिंहेश्व.र दौ वलियास सँ रूपनाथ द्दौ.॥ अपरा सुता. . . पालीसँ बाचासुत तेजनाथ दौ (B ८०/५) वलियास सँ देवनाथ द्दौ.
(६५३) ॐ नरसाम सँ ककरौल रानीटोल, शालमपुर
निलाम्ब्र सुत कन्हैसया: . . . अलय सँ छकौड़ी सुत गोविन्दत दौ. . . सोदर. बच्चुन द्दौ.॥ कन्है या सुता. . . नरउन सँ बच्चा सुत रमाकर दौ मिश्र राजा सुतो वाबूक: बेलउँच सँ पन्नील सुत कृष्णैदत्त दौ. . . करमहा सँ रज्जू. द्दौ.॥ वाबू सुतो लक्ष्मी मोहन: खण्डवला सँ परशमणि सुत राधाकान्तत दौ करमहा सँ छोटकनि द्दौ.॥ बालहसुता बुधवाल सँ रतनूसुत चन्द्रुहास दौ. . . सतलखा सँ जागे द्दौ.
मिश्र खुशिलाल बाचा अमृतनाथो जजिवाल सँ लक्ष्मी धर दौ. . . बाचासुतो जयराम बावूलालो हरिअम सँ रामेश्वार दौ. . . अपरा सुता सोदरपुर सँ गोई सुत मचल दौ (२) अपरा बाचा सुतो गोवर्द्धन सोदरपुर सँ लक्ष्मीुदत्त सुत किर्तिनाथ दौ . . . सकराढ़ी सँ महिपाणि द्दौ.॥ मिश्र जयराम सुता. . . करमहा सँ बालह सुत मानीक दौ. . . बलि. टेनी द्दौ.॥ अपरा सुतौ. . . कण्डोरली सोदर. नन्दीौश्विर दौ. . . अपरा सुतो भायक: घुसौत सँ झोटू सुत तारापति दौ. . . माण्ड र सँ वंशमनि द्दौ.॥ भाय सुतो दिवाकान्तझ वमनि. वंशमणि सुत सन्तोडषी दौ. . . बेलउँच सँ प्राणपति द्दौ.॥ दिवाकान्तु सुतो राधाकान्तण: पालीसँ चन्ना. सुत फाल्गु न दौ (B ८१/८) वलि. यशोधर द्दौ अपरा दिवाकान्त सुता रामकिशोर सुशील सोनभद्र कामेश्वँर पाली सँ फाल्गुौनस्यै्व दौ अपरा दिवाकान्तु सुता फेकू (B.D.S.E) सतीशचन्द्रद बद्रीनारायण हरिअमसँ कौस्कीैदत्त सुत मनमोहन दौ रोहाड़सोदर. हिमरण द्दौ.॥ रामकिशोर सुता. . . अलय सँ अच्छेलाल सुत नवीनचन्द्र दौ. . . सँ . . . द्दौ.॥ सुनील सुता कुजौली सँ रमाकान्ते सुत जगदीश दौ. . . नाहस रवौ. चौ. हरिशंकर द्दौ.॥ मिश्र बद्रीनारायण सुता. . . हरिअम सँ विष्णुददत्त सुत दौ पौत्र भैरवदत्त दौ. . . वलि. भूपनारायण द्दौ.॥ सतीशचन्द्रव सुता प्रभात I.P.S. राकेग रवाँ. सरिसब सँ
(६५४) ॐ गष्मां गरगाय नम: रानीटोल (३३२)
॥मिश्र बावूलाल सुता हिरे ननू चन्द्र प्रेमानाथ किर्तिनाथ आर्तिनाथ रघुनाथ अलय सँ लाल सुत नेना दौ. . . दरिहरा सँ धर्मदत्त द्दौ.॥ हिरे सुतो इशदत्त माधवो बुधवाल सँ दुर्गापति सुत नन्द्लाल दौ. . . खण्डवला सँ श्याुम द्दौ.॥ इशदत्त सुता दिनेश महेश गंगेशा पाली सँ सोनमन सुत नित्या.नन्दा दौ (B ८//२) वलियास सँ राजा द्दौ.॥ दिनेश सुतौ चन्द्रा मोहननरेन्द्र मोहनों कोदरिया सँ माघव सुत रामेश्वहर दौ. . . सतलखा सँ द्वारिकानाथ द्दौ.॥ चन्द्रषमोहन सुता. . . सोदरपुर सँ जयदेव सुत श्रीकृष्णाख दौ. . . विस्कीम सँ शक्तिघर द्दौ.॥ माधव सुता रमानन्दद अच्युषतानन्दौ गोखूलानन्दाि सोदरपुर सँ वाबूलाल सुत भूट्टी दौ. . . वभनियाम सँ सन्तलाल द्दौ.॥ मिश्र रमानन्दि सुता जगतानन्दघ भवानन्दद तारानन्दु दयानन्दष जयानन्दा. अलय सँ रमाकान्तस सुत बलमू प्र. चन्द्रदकान्तर दौ. . . दरिहरा सँ यटाघर द्दौ.॥ मिश्र अच्युुता नन्द सुता विवेकानन्द. अलय सँ हरिकान्ता सुत जहिरसँ रतिकान्तद दौ. . . दरिहरा सँ यशोधर द्दौ.॥ मिश्र गोकुलानन्द सुता. . . फनन्दकह सँ सोन सुत परमानन्दय दौ. . . पण्डुाआ सँ शिवानन्दष द्दौ.॥
चन्द्र. सुता पुरूषोत्तम पुरन्ददर लक्ष्मीरपति: बुधवाल सँ मित्रदेव सुत शम्भुु दौ. . . कुजौली सँ भवन द्दौ.॥ मिश्र पुरन्दूर सुता. . . सरिसब सँ आदिनाथ सुत नन्द. दौ. . . बलियास सँ हल्ली द्दौ.॥ मिश्र प्रेमनाथ सुता. . . हरिअम सँ उग्रनाथ सुत काशीनाथ दौ. . . दरिहरा सँ वबुरा द्दौ.॥ मिश्र रमेशसुतो कविलेश्वीर: हरि. पाली सँ बौकू सुत लूचाई दौ. . . दरिहरा सँ बेचन द्दौ.॥ मिश्र कपिलेश्व.र सुता. . . कटका सन्दलह दिघोसँ जयवीर द्दौ.॥ किर्तिनाथ सुता. . . सोदरपुर सँ बच्चूु सुत आदिनाथ दौ. . . खौआल सँ इश्वकरदत्त द्दौ.॥ अपरा सुता. . . हरिअम सँ काशीनाथ सुत महादेव दौ. . . सकराढ़ी सँ भैयौ द्दौ.॥ मिश्र आर्तिनाथ सुतो मुरारी बासुदेवो करमहा सँ कुबेर सुत सदानन्दँ दौ. . . पाबौली सँ बुद्धिनाथ द्दौ.॥ मुरारी सुतौ अमरकान्त देवचन्द्र् प्र. जीवकान्तोी अलय सँ मित्रलाल सुत फेकू दौ. . . बेलउँच सँ केशव द्दौ.॥ अमरकान्तो सुत बूचन: पबौलि सँ बुद्धि सुत डीहनाथ दौ. . . एकहरा सँ नारायण द्दौ.॥ देवचन्द्र प्र. जीवकान्त् सुता करमहा सँ प्रेमनाथ सुत मुक्तिनाथ दौ. . . खौआल सँ घनश्यावम द्दौ.
(६५५) ॐ आशुतोषाय नम:
॥ मिश्र रघुनाथ सुतो बैद्यनाथ: खण्डवला सँ परशमणि सुत जगतकान्तम दौ. . . घुसौत सँ दूर्म्मिल द्दौ.॥ बैद्यनाथ सुता विश्वननाथ अजयकुमार विभूतिनाथ कोदरिया सँ हरिश्चरन्द्रद दौ (B ८२//६) बेलउँच सँ सुकेश्वनर द्दौ.॥ विश्वदनाथ सुतो भगवानजी परसरमा दिगौन कुजौली सँ जुगेश्व र सुत ऋष्टथनारायण दौ खौआल सँ राम सुत हरिदेव दौ. . . कुजौली सँ कृष्णऋमणि द्दौ.॥ अजयकुमार सुता. . . उजान . . . सँ . . . सुत. . . दौ
विभूतिनाथ सुता. . . अकौर नग. घुसौत सँ जनार्दन सुत भोला प्र. चिरञ्जीव दौ. . . वलियास सँ जगन्नाअथ द्दौ.॥ अमृतनाथ सुता खण्डवला सँ हरिनाथ सुत शिवू दौ. . . बुधवाल सँ लक्षमन द्दौ.
घीर सुता माणीक हीर मंगनीका कुजौली सँ अभिराम दौ अपरा सुतो अमृतनाथ: करमहा सँ गरीब दौ (२) अपरा सुता. . . वभनियाम सँ भैया दौ (३) अपरा सुता मानाक: जजि. भैयाराम दौ (४) अपरा सुतो रूपनारायण बरजू कौ अलय सँ मिलानन्दत दौ (५) अपरा सुता शिलादत्त शम्भुोनाथो केदरिया सँ जगनी दौ (६) अपरा सुतो होरिल: बभनियाम सँ बाना दौ (७) अपरा सुता. . . पालीसँ गणेश सुत भिखारी दौ (८) अपरा सुतो दुल्लकह: गगौर सँ भैरवदत्त दौ (९) अपरा सुतो जीवनाथ: उचति सँ गणेश दौ (१०)
मिश्र मानीक सुता देवराज प्रभुराज बहादूर जजिबाल सँ निताई सुत कलाधर दौ. . . माण्ड्र सँ हेगांगद द्दौ.॥ प्रभुराज सुतो किशोरी बूतनो बमनियाम सँ बतह दौ॥ अपरा सुता. . . घुसौत सँ बन्ध व सुत बावू दौ. . . पबौलि सँ यकन द्दौ.॥ किशोरी सुतो योगघर वंशीघरो बहेराढ़ी सँ मघुरानाथ सुत भामजी दौ. . . पबौलि सँ नाथ द्दौ.॥ हिर सुतो दयानाथ: पनिचोभ सँ रतनू सुत मनबोध दौ. . . दरिहरा सँ इन्द्रतपति द्दौ.॥ दयानाथ सुत पक्षघर बहेराढ़ी सँ छत्रपति दौ. . . दरिहरा सँ भवन द्दौ.
(६५६) ॐ महेश्वपराय नम: नरसाम सँ (३३३)
॥ मिश्र पक्षधर सुता. . . करमहा सँ वेणीदत्त दौ (B ८४/६) खौआल सँ सेनी द्दौ.॥ मिश्र प्रेमराज सुता पबौलि सँ एकन सुत बतहन दौ. . . पालीसँ शिवन द्दौ.॥ अपरा सुता. . . एकहरा सँ नेहाल सुत मुनी दौ (B ८४//४) तिसउँत सँ दुखभंजन द्दौ.॥ मिश्र अमृतनाथ सुतो बलदेव कृष्णरदवौ . . . पाली सँ केशवनारायण दौ बलदेव सुतो. . . अलय सँ भिरवी सुत करिया दौ. . . सोदरपुर सँ भूलन द्दौ.॥ कृष्ण देव सुता. . . करमहा सँ शम्भु नाथ सुत प्रेमनाथ दौ. . . दरिहरा सँ चानन द्दौ.॥ महो खेदन सुता. . . टकबाल सँ बोधकृष्णे सुत चन्द्र दौ. . . दरिहरा सँ मधुरापति द्दौ.॥ महो माना सुता फणी प्रेमनाथ गृहिनाथा पाली सँ नाथ सुत बाचा दौ॥ फणी सुतो राजनाथ करमहा सँ जगन सुत गुणपति दौ. . . सरिसब सँ छवन द्दौ.॥ राजनाथ सुतो बीलह रमानाथो पनि. लान्हाच सुत कालिकादत्त दौ. . . बेलउँच सँ गिरधारी द्दौ.॥ रमानाथ सुता. . . हरिअम सँ सीताराम सुत जागेश्व र दौ
(B ८६/३) माण्ड र सँ हिमरण द्दौ.॥ सुता . . . सोदरपुर सँ बच्चूि प्र. हितकृष्ण दौ (B ८६/९) दरिहरा सँ देवकीनन्दान द्दौ देवकीनन्दोन द्दौ.॥ प्रेमनाथ सुतो उग्रनाथ: करमहा सँ उणनिधि सुत भानी दौ (B ८६//९) खौआल सँ बूआ द्दौ.॥ उग्रनाथ प्र. ठकन सुता. . . सरिसब सँ हृदयनाथ सुत गुदर दौ. . . सतलखा सँ रमानाथ द्दौ.॥ बरजू सुतो महाधन विश्वननाथो पबौलि सँ मचल दौ (B ८७/८) हरिअम सँ जयानन्द॥ द्दौ.
जीवनाथ सुतो महाधन : पालीसँ लालबिहारी दौ. . . दुखिया सुतो रामधन: बुधवाल सँ हिरा दौ अपरा दुखिया सुतो लक्षमन कन्है याको जजिवाल सँ द्दौ.॥ रामधन सुता. . . सरिसब सँ धर्मपति सुत छवन दौ. . . वलियास सँ प्रान्नातथ द्दौ.॥ लक्ष्मुन सुता. . . सोदरपुर सँ भवानीदत्त सुत गोपीनाथ दौ सकराढ़ी सँ जयानन्दथ द्दौ.॥ अपरा सुता. . . पाली सँ कारू सुत होरील दौ. . . पबौलि सँ भवदत्त द्दौ.॥ कन्हैतया सुतो मधुसूदन करमहा सँ रूपनाथ दौ कारूसुत शीतलदत्त दौ नरउन सँ चितू द्दौ.॥ मधूसूदन सुता. . . सोदरपुर सँ सर्वस्वत सुत सोनमनि दौ. . . सकराढ़ी सँ बोकन द्दौ.॥ अपरा सुता . . . पनिचोम सँ जुड़ाउन दौ (B ८७//७) खौआल सँ गोपीनाथ द्दौ.
(६५७) ॐ आशुतोषाय नम: नरसाम सँ
अपरा मघुसूदन सुता . . . सोदरपुर सँ हरंगी सुत दुर्गादत्त दौ ( B ८८/२) बलियास सँ रघुवीर द्दौ.॥ भिखिया सुतो जयदत्त: सरिसब सँ भैयन दौ पाली सँ भवानीदत्त द्दौ.॥ जयदत्त सुतो भवानीदत्त: कुजौली सँ राय आनन्दल दौ (B ८८/५) पबौलि सँ शिवनन्द्न द्दौ.॥ भवानीदत्त सुता. . . घुसौत सँ दुल्ल ह सुत लक्ष्म्न दौ. . . पण्डुतआ सँ गरीब द्दौ.॥ अपरा सुतो अनार्दन: सरिसब सँ भिखि सुत भवनाथ दौ. . . पण्डुनआ सँ चाण द्दौ.॥ अनार्दन सुता. . . सोदरपुर सँ मोहन सुत मोली दौ. . . करमहा सँ जीवनाथ द्दौ.॥ मिश्र छकौड़ी सुता लेखराज गंगाघर उग्रराजा पनि. कृष्णा दौ. . . लेरवराज सुता कुजौली सँ गौरीदत्त दौ गंगाघर सुतौ भैयो बलभद्रो बहेराढ़ी सँ तेजन सुत मथुरानाथ दौ. . . माण्डोर सँ जीवन द्दौ.॥ महामहो भैयो सुतो बवुआ प्र. चन्द्राधर शशिघरो एकहरा सँ (B ८८//४) भोजेश्वभर दौ. . . वभनियाम सँ गुणनाथ द्दौ.॥ अपरा म.म. भैयो सुता. . . करमहा सँ रामा सुत वेणीदत्त दौ॥
दरिहरा सँ कन्हाौई द्दौ.॥ अपरा सुता. . . पालीसँ होरिल सुत श्यारमनाथ दौ. . . दरिहरा सँ विष्णुअदत्त द्दौ.॥ (३) बवूआ प्र. चन्द्रनधर सुता पाली सँ मन्धकन सुत श्या म दौ. . . बेलउँच सँ हृदयसुरव द्दौ.॥ बलभद्र सुता. . . बुधवालसँ घनानन्दा सुत रंगनाथ दौ (B८९//१) खौआल सँ भरू द्दौ.॥ अपरा भवेश सुता . . . बमनियाम सँ. . . सुत पाठकयद्धी दौ मिश्र भवेश सुता हृदयनन्दरन सीना गौरीनन्दमन दुल्लहा खण्डवला सँ भोरानाथ दौ. . . करमहा सँ देवानन्दन द्दौ.॥ अपरा सुता भैयन रवडगू मचला जजिवाल सँ पिताम्ब र द्दौ.॥. . . बुघवाल सँ छीतर द्दौ.॥ अपरा सुता. . . सोदर. रघुराम सुत दुबरि दौ. . . बहेराढ़ी सँ छीतर द्दौ.॥ हृदयनन्दान सुता वंशमनिद घुसौत सँ थेधूसुत भिखारी दौ. . . एकहरा सँ लक्ष्मीहधर द्दौ.॥ अपरा सुता देवी परमेश्वररो हरिअम सँ साहेब दौ. . . सोदरपुर सँ हरिनन्द्न द्दौ.॥ अपरा सुतो बवुअन मुझोलि बेलउँच सँ कारू दौ (B ९०/२) हरिअम सँ यद्ध द्दौ.॥ अपरा हृदयनन्द न सुता. . . पाली सँ हिया सुत जयशीव दौ. . . खौआल सँ मंगी द्दौ.॥ अपरा सुतो ठेङन: हरिअम सँ लक्ष्मीीकांत सुत हरि दौ . . . सतलखा सँ हरिजीव द्दौ.॥ अपरा सुता बभनियाम सँ छारू सुत बालकृष्णद दौ (B ९०/६) खौआल सँ बला द्दौ.॥ (३) . . . अपरा खेदन घमर्डंका कीहा सकौना सँ भोरा सुत चतुर्भूज दौ . . . सरिसब सँ घनश्यााम द्दौ.॥ (७) चाण सुतो प्या रेक: सोदरपुर सँ किर्तिनाथ दौ. . . सकराढ़ी सँ महिपाणि द्दौ.
(६५८) ॐ नम: नरसाम सँ (३३४)
मिश्र देवी सुता नेया किशोर झिंगुरा पनिचोम सँ गोविन्द सुत अनाथ दौ. . . माण्ड र सँ रवड़ापाणि द्दौ.॥ अपरा देवी सुतो मुकुन्दअ: दिघो सँ खुशिहालसिंह दौ किशोरी सुतो जयकृष्णा पाली सँ सोने दौ जयकृष्णप सुतो बालकृष्णन: पाली सँ जीवनाथ सुत डोमन दौ (B ९०//८) माण्ड्र सँ करजा द्दौ.॥ बालकृष्णह सुतो. . . घुसौत सँ गोपाल सुत हरिवंश दौ (B ९१/४) पवौलि सँ किर्तिनाथ द्दौ.॥ मुकुन्दह सुतो वैयाकरण चिन्ता्मनि पबौलि सँ पराण सुत अमृतनाथ दौ (B ९१/५) पाली सँ सोनमनि द्दौ.॥. . . चिन्ताममणि सुतो रामचन्द्रौ तिसउँत सँ बवुअन सुत नकछेद दौ. . . गंगौली सँ (१) महिपाणि द्दौ.
परमेश्व्र सुता. . . गंगौली सँ सर्वस्व सुत शोभन दौ. . . माण्डणर सँ देवन द्दौ.॥ महोपाघ्या य सीता सुतो इशानदत्त खण्डवला सँ गणेश सुत दुर्गादत्त दौ. . . पाली सँ पाँ घनेश द्दौ.॥ गौरीनन्दतन सुतो सुफल गिरीजानाथो फनन्द ह सँ रूपनाथ दौ. . . खौआल सँ जयशीव द्दौ.॥ सुफल सुतो राजा फकीरो सोदरपुर सँ बासुदेव सुत हरदत्त दौ. . . बुधवाल सँ अचल द्दौ.॥ राजा सुतो कुञ्जबिहारी अबधबिहारीकौ करमहा सँ रूद्रनाथ सुत शितलादत्त दौ. . . सोदरपुर सँ सनाथ द्दौ.॥ अपरा सुता. . . पनिचोभ सँ रवेदनसुत क्षृष्टिधर दौ. . . माण्ड र सँ गयापित्या द्दौ अपरा राजा सुता. . . खण्डवला सँ भोरानाथ सुत हरिनाथ दौ . . . बेलउँच सँ बेचन द्दौ.
॥ मिश्र अवघबिहारी सुता. . . कुजौलि सँ बवुजन सुत चन्द्र.मणि दौ. . . करमहा सँ जीवनाथ द्दौ.॥. . . मिश्र गिरजानाथ सुता. . . सरिसब सँ प्रान्ना थ सुत हृदयनाथ दौ. . . दरिहरा सँ उर्व्वीुघर द्दौ.॥ अपरा सुतो चतुर्भूज जगदभूजो बुधवाल सँ लक्ष्मी दत्त सुत भीमदत्त दौ. . . दरिहरा सँ बचन द्दौ.॥ जगदभूज सुता . . . सरिसब सँ रूपनाथ सुत झिंगुर दौ. . . दरिहरा सँ शुभंकर द्दौ.
(६५९) ॐ नरसाम सँ बिरसायर
मिश्र दुल्लुह सुता बनमाली किर्तिनाथ अमृतनाथा करमहा सँ भिखारी सुत रुद्र दौ. . . बेलउँच सँ भैया द्दौ.॥ बनमाली सुता विश्वुनाथ हर्षलाल सुमरना: जजिवाल सँ उँमापति सुत तिमँगिल दौ. . . पनि. जगनाथ द्दौ.॥ अपरा सुता. . . सोदर. हरपति सुत ननू दौ वलियास सँ जानकीनाथ दौ॥. . . किर्तिनाथ सुता. . . नरउन सँ गोविन्दन सुत फकीर दौ. . . दरिहरा सँ वंशीधर द्दौ.॥. . . अमृतनाथ सुता करमहा सँ रघुनाथ सुत ब्रह्मदत्त दौ. . . बलियास सँ हिरफूल द्दौ.॥ मिश्र भैयन सुतो लाल: पाली सँ गणेश सुत भिखारी दौ. . . जजिवाल सँ शुभपति द्दौ.॥ अपरा सुतो ठीठर: करमहा सँ कालिदाश सुत चिल्पााका दौ. . . परिसरा सँ बालकृष्णा द्दौ.॥ अपरा सुता. . . सरिसब सँ चतुर्भूज सुत नरपति दौ (B९३//६) नरउन सँ भैरवदत्त दौ अपरा सुता . . . करमहा सँ बल्लौमी सुत भिखनी दौ (९३//७) नरउन सँ नन्द न द्दौ.
अपरा भैयन सुता. . . रवांगुद परिसरा सँ लालसुत भैया दौ. . . बुधवाल सँ धरणी द्दौ.॥ (५) लाल सुता. . . गंगोली सँ कृपाराम सुत लोचन दौ. . . बुधवाल सँ ब्रहमदत्त द्दौ.
मिश्र रवदुगू सुता बुद्धिनाथ प्रेमनाथ बतहू प्र. श्यादमनाथ रतिनाथा करमहा सँ रघुदेव सुत भिखनी दौ. . . सोदरपुर सँ लोचन द्दौ.॥ बुद्धिनाथ सुता. . . हरिअम सँ घोघन सुत तोती दौ . . . बेलउँच सँ यादव द्दौ.॥ अपरा सुतो प्याुरेलाल: पबौलि सँ दुखरन सुत हेमकर दौ. . . बलियास सँ नकदू द्दौ.॥ वतहु प्र. श्यादमनाथ सुतो भाइक: करमहा सँ चित्रघर सुत किशोरी दौ. . . कुजौली सँ कृष्णसदत्त द्दौ.॥ भाई सुता. . . हरिअम सँ जीवन सुत रमादत्त दौ पण्डुनआ सँ बदरी द्दौ.॥ मिश्र मचल सुत बावूनाथ: पाली सँ प्रद्मुम्नस सुत घोघन दौ. . . खण्डवला सँ कुली द्दौ.॥ बावूनाथ सुत. . . पबौलिसँ रजू सुत भाना दौ॥ एकहरासँ भैयाराम द्दौ.॥ बावूनाथ सुतो गोपाल महिणालो करमहा सँ चित्रघर सुत बावूनाथ दौ. . . दरिहरा सँ चाण द्दौ.॥ गोपाल सुतो छेदीक: पाली सँ
(६६०) ॐ महेश्व.राय नम (३३५)
॥ चन्द्रसदेव सुत भन्नूव लाल दौ (८९४//५) गंगोली सँ रूपनाथ द्दौ.॥ मिश्र मणिपाणि सुत आदिनाथ बुधवाल सँ श्रीपति द्वारिकानाथ दौ. . . सोदर. देवनाथ द्दौ.॥ ॥ मिश्र आदिनाथ सुता. . . खण्डवला सँ राघाकान्ता सुत मुनि दौ. . . बेलउँच सँ इशदत्त द्दौ.
मिश्र श्रीपति सुता डीमडीम लक्ष्मी देव गिरीश बन्घु का अलय सँ गोपाई दौ. . . डीमडीम सुता रामजीव चंचल मचला जजिवाल सँ सदाय सुत छोकर दौ . . . करमहासँ रघुदेव द्दौ.॥ ॥ रामजीव सुता. . . पबौलि सँ भिरवी सुत पाठक रघुवीर दौ. . . खौआल सँ गंगा द्दौ.॥ चंचल सुता. . . पालीसँ हरिकृष्ण सुत रामनाथ दौ. . . माण्डंर सँ बाचस्प॥ति द्दौ.॥ मचलसुता बुधवाल सँ धर्मेश्वार सुत वामीश दौ
(३४९//१) पण्डुंआ सँ पाँ छोटो द्दौ.॥ मिश्र लक्ष्मीँदेव सुतो जीवन: सरिसब सँ लक्षमन सुत नन्द न दौ. . . पनि. भवेश द्दौ.॥ अपरा लक्ष्मीमदत्त सुतो तिसउँत सँ यशोघर सुत भोरा दौ (B ९५//६) माण्डसर सँ महिराम द्दौ.
॥ कवि जीवन सुतो विनमा चित्रनाथो सोदरपुर सँ उँमानन्दा सुत भवन दौ. . . खौआल सँ चेथडू द्दौ.॥ विनमा सुतो रामशरण हल्ली को कोद. परमेश्वौरीदत्त दौ पाली सँ भवानीदत्त द्दौ.॥ अपरा सुतो नरसिंह मनमोहनो सोदरपुर सँ बासुदेव सुत हरपति दौ. . . बुधवाल सँ अचल द्दौ.॥ (२) अपरा बिनमा सुता. . . काको बेलउँच सँ गोशाँई प्रीतम सुत अमरेश दौ. . . पबौलि सँ मैयन द्दौ.॥ शमशरण सुता. . . करमहा सँ देवन सुत गृहिमणि पौ (B ९६/६) दरि. तोती द्दौ.॥ अपरा रामशरण सुता. . . सरिसब सँ नारायणदत्त सुत परशी दौ (B ९६//२) माण्ड र सँ मुघाकर द्दौ.॥. . . मिश्र हल्लीी सुतो गीता विश्वकरेवरो कुजौली सँ रूद्र सुत शिवनाथ दौ. . . खौआल सँ लक्ष्मीलनाथ द्दौ.॥. . . मिश्र गीता सुता. . . पनि. श्रृष्टिघर सुत जुड़ाउन दौ. . . सोदरपर सँ श्रीरमण द्दौ.
मिश्र विश्वे श्व्र सुता . . . पबौलि सँ विश्वदनाथ सुत दुखरन दौ. . . घुसौत सँ गोवर्द्धन द्दौ.॥. . . सुता हरिअम सँ गणेशदत्त सुत पाँ विष्णुसदत्त दौ दिघो सँ बचकुन द्दौ.॥ मिश्र मनमोहन सुता. . . हरिअम सँ लाल सुत काशीनाथ दौ. . . माण्ड्र सँ ननू द्दौ.॥ अपरा सुता. . . सोदरपुर सँ माधव सुत हरि दौ करमहा सँ बोचन द्दौ.॥
(६६१) ॐ नम:
महो चित्रनाथ सुता. . . सोदरपुर सँ चलबलि सुत मोहन दौ. . . बुधवाल सँ अचल द्दौ.॥ अपरा सुत शम्भुरनाथ: सोदरपुर सँ शिवदत्त सुत कोदई दौ बहेराढ़ी सँ कारी द्दौ.॥. . . मिश्र गिरीश सुता भानुदत्त धर्मदत्त राजाका सरिसब सँ लक्षमन सुत नन्द॥न दौ. . . पनि. भवेश द्दौ.॥ अपरा सुतो प्रितम भैनूको बभनियाम सँ कमल सुत बैद्यनाथ दौ. . . माण्डभर सँ चतुर्भूज द्दौ.॥ (२) अपरा सुतो शिवनाथ शिवदत्तो तिसउँतसँ यशोधर सुत भोरा दौ माण्डेर सँ महिराम द्दौ.॥ (३) अपरा सुतो मनीक: बहेराढ़ी सँ रवेदू सुत चतुर्भूज दौ. . . खौआल सँ लक्ष्मीिनाथ द्दौ.॥ (४) मिश्र मानुदत्त सुतो दुखियाक: हरिअमसँ लक्ष्मीाकान्त सुत बरजू दौ. . . सोदरपुर सँ रामेश्व र द्दौ.॥ अपरा सुता. . . अलय सँ नित्याीनन्दी सुत नेहाल दौ . . . दरिहरा सँ घनी द्दौ.॥ अपरा सुतो श्यासमलाल: बंहेराढ़ी सँ शिरोमणि सुत अन्दीद दौ. . . सकराढ़ी सँ अन्दी द्दौ.॥ अपरा भानुदत्त सुतो श्यानमलाल अयल सँ लाला सुत अच्यु त दौ खौआल सँ रवाँतर द्दौ.॥ (४) मिश्र दुखिया सुता. . . पाली सँ मनबोध सुत शोभनाथ दौ. . . जजिवाल सँ हेमू द्दौ.॥ अपरा सुता दुल्लरह छकोड़ी विश्वअनाथ जगन्ना था जजिवाल सँ कमलनयन सुत आत्मााराम दौ. . . करमहा सँ चित्रघर द्दौ.॥ अपरा सुतो मनरक्रमवन: एकहरा सँ हरिनारायण सुत हेमनाथ दौ (B ९८//७) सरिसब सँ ननू द्दौ.॥ श्या मलाल सुतो गोपाल: करमहासँ वकसी गोकुलनाथ सुत प्रान्ना थ दौ. . . बुधवाल सँ बछरू द्दौ.॥ धर्मदत्त सुतो योगघर बहोरणो हरिअम सँ बौक दौ. . . सकराढ़ी सँ दिनबन्धुद द्दौ.॥ अपरा सुता हृदयनाथ विद्यानाथ प्रेमनाथा करमहा सँ प्रान्नानथ दौ. . . बुघवालसँ बछरू द्दौo अपरा घर्मदत्त सुता. . . कोदरिया दौ अरिवमा दौ (B ९८) पाली सँ घोघन द्दौ.॥ अपरा सुता. . . पबौलि सँ हठी सुत उपेन्द्रल दौ. . . दरिहरा सँ गरीब द्दौ.॥ योगघर सुता. . . पाली सँ पुरुषोत्तम सुत भैदा दौ. . . नरउन सँ छतरी द्दौ.॥ अपरा योगघर सुतो गुदर: पाली सँ चानन सुत माना दौ (B ९९/३) सरिसब सँ माना द्दौ.॥ अपरा सुता. . . पाली सँ छोटीश्व र सुत बाचा दौ (B ९९/५) कुजौली सँ कृष्णीदत्त द्दौ.॥. . . अपरा सुतो कंजबिहारी लाल बिहारीको बुधवाल सँ बछरू सुत रतन दौ (B ९९//६) बेलउँच सँ बेचन द्दौ.॥. . . गुजर सुता कुजौली सँ रूद्रदत्त सुत एकनाथ दौ. . . सतलखा सँ विष्णुँदत्त द्दौ.
(६६२) ॐ नीलग्रीवाय नम: नरसाम सँ सौराठ श्रीवेश्व र मिश्र (३३६ ) भूलर अपरा सुता पनिo नेहाल सुत कन्हा्ई दौ पबौलिसँ रमानाथ द्दौ
अपरा मिश्र गुदर सुता करमहासँ रंजन सुत चन्द्र मणि दौ. . . पबौलि सँ बतहन द्दौ.॥ बहोरन सुतो गोवर्द्धन: पाली सँ नाथा सुत लाला दौ. . . बेलउँच सँ विद्यानाथ द्दौ.॥ अपरा सुतो सिद्धिनाथ: पालीसँ पद्मपाणि सुत तोता दौ. . . बलियास सँ भवी द्दौ.॥ अपरा सुता. . . पबौलि सँपुण्यचशील सुत प्रभुनाथ दौ. . . बहेराढ़ी सँ लक्षन द्दौ.॥ गोवर्द्धन सुतो जनार्दन दामोदरो पालीसँ फाल्गु न सुत कान्हाई दौ. . . सोदरपुर सँ प्रेमनिधि द्दौ.॥ गोवर्द्धन सुतो यदुनन्दान रघुनन्दतनो पालीसँ दुरवमंजन सुत भोलानाथ दौ. . . सकराढ़ी सँ करिये द्दौ.॥ दामोदर सुता. . . खण्डवला सँ मुकुन्द. सुत देवराज सिंह दौ. . . वमनियाम सँ रुदी द्दौ.॥ मिश्र जनार्दन सुतो. . . खण्डवला सँ मुकुन्दे सिह सुत चुम्म न सिंह दौ . . . वलियास सँ दुर्म्मिल द्दौ.॥ अपरा दामोदर सुता. . . घुसौत सँ परशमणि सुत घरमरण द्दौ.॥ सोदर. भिक्षुक द्दौ.॥
मिश्र सिंद्धिनाथ सुता. . . सोदरपुरसँ रघुपति सुत मनहर दौ (B१००) पाली सँ भोलानाथ द्दौ.॥ अपरा सुतो विश्वेुश्व रा: शालग्रामदत्त दौ अपरा सुतो जीवेश्वनर सुत नन्दी॥श्वसरो पाली सँ भवानीदत्त सुत गोपीनाथ दौ. . . पवौलि सँ प्रभुनाथ द्दौ.॥ (३) जीवेश्व र सुतो बौआलाल (३३७/०३) चन्द्र कान्तोप करमहा सँ बवूजन सुत रवुशन दौ (B१००/६) खौआल सँ राधाबल्लभ द्दौ.॥. . . नन्दीुश्व र सुता. . . सोदरपुरसँ पुण्या्नन्दौ सुत रामचन्द्रद दौ (B१००//४) महनौरा खौआल सँ लक्षमन द्दौ.॥
मिश्र राजा सुता. . . बेलउँच सँ मवनाथ सुत जुड़ाउन दौ. . . फनन्दरह सँ धरानाथ द्दौ.॥ प्रितम सुता भैया किर्तिनाथ शम्भुुनाथ हृदयनाथा करमहा सँ अन्दीर सुत महन्थ दौ. . . एकहरा सँ रूचिपति द्दौ.॥ भैया सुता भूलर बोकन एकहनाथ सरिसब सँ शोभनाथ सुत मोदी दौ. . . पालीसँ नरेश द्दौ.॥ भूलर सुता. . . पालीसँ मनोष सुत ननू दौ (B १०//४) पबौलि सँ लाल द्दौ.॥. . . ॥ बोकन सुता (B १०३/४) . . . सोदरपुर सँ सोनफूल सुत बचकन दौ (B १०३/४) माणडर सँ पखिया द्दौ.॥
(६६३) ॐ सुखसेना सँ
मिश्र शम्भु नाथ सुता गोनोड़ बिहारीरामलाल सोदरपुर सँ जयपति सुत अपूछ दौ (B१०३//६) पाली सँ मन द्दौ.॥ मिश्र गोनोड़ सुतो गोवर्द्धन चतुरीको पाली सँ सनाथ सुत गाना दौ (३३६//८) मिश्र बौआ लाल सुता शरदेन्दु (B. SC.EM. Electrical) विजेन्द्रोर (B.Sc. Engineering|) भण्डा रिसम-(सुखसेना) सँ. . . सुत बलदेव दौ (गुञ्जभाला प्र. भगवती) शरदेन सुतो शैलैश चन्द्रख प्र. नन्दसन कुन्ददनो प्रशशाकंचन्द्रोि सुत वावू वभनी बमेनी महिया सोदरपुर सँ. . . सुत गोकुल झा दौ (श्रीनाथ उषा मिश्रा) (B.Sc) शैलेशचन्द्रव सुता ओमआनन्द् . . .लस्क(री एकमा खण्डवला सँ शिवनन्दcन सुत जवाहरलाल दौ. . . वावूवाभनी श्रीमति उषा मिश्र सुतो (B.Sc.) शैलैशचन्द्रि सुतो ओमआनन्दह . . . लस्कीा एकमा खण्डशबला सँ शिवनदत्त सुत जवाहर लाल दौ. . . वावूवामनी (प्रतिगु मिश्र) मिश्र दौ (गजेन्द्र मात्रिनेय : ) विजेन्द्रर सुतो आशुततोष मिश्र (B.sc) तुलसिया नग. घुसौत सँ . . . सुत हरिनन्दोन दौ सुता श्री गुडडी डौल)
(६६४) भैलोक्यनाथयनम: नरसाम सँ (३३७)
(६६५) ॐ नन्दीनश्व राम नम:
अथ बरूआरी वलियास ग्रामारम्म :- अन्दी सुत प्राणपति सुतो सरवन कलाघरो पबौलि सँ भैरवीसुत गोकुलनाथ दौ . . . सँ महिपाली सँ . . . विबूनाथ द्दौ.॥ कलाधर सुतो नेनाक: सोदरपुर सँ बौघी सुत बावूराम दौ . . . तिसउँत सँ . . . बाचा द्दौ.॥ कलाघर सुतो अचाक: पाली सँ भवादित्य सुत इश्वनरीदत्त दौ . . . बेलउँच सँ जुड़ाउन द्दौ.॥ नेना सुतो श्यााम मघुसूदनो पबौलि सँ कास सुत बर जू दौ दरिहरा सँ हेमा दौ . . . श्यानम सुता करमहा सँ गोपाल दौ कुजौली सँ झंगुर द्दौ.॥ अपरा सुता . . . आहिल हरिअम सँ घरभरण सुत भायलाल दौ . . . पण्डु आ सँ हृदयमणि द्दौ.॥ मघुसूदन सुता . . . पनि. दुखिया सुत नित्यारनन्दय दौ सोदरपुर सँ झडूला सुत भैवन द्दौ.॥
ज्योलर्तिविद अचल सुता श्रीघर महिघर गंगाघरा: करमहा सँ नेया सुत कुबेर दौ . . . सतलखा सँ जागे द्दौ.॥ श्रीघर सुतो वंशीघर जखघरो पुरौही पाली सँ कोटीश्व र पौत्र वाचा सुत माधव दौ बेलउँच सँ प्राणपति द्दौ.॥ वंशीघर सुता . . . उँमाघर बुधवाल सँ हरिशनाथ सुत बेचू दौ . . . बलियास सँ वबूआ प्र. श्रीघर द्दौ.॥ उँमाघर सुता . . . घुसौत सँ अभयनाथ सुत दुर्गानाथ दौ . . . खण्डवला सँ गुदन सिंह द्दौ.॥ यटाघर सुता . . . मुरलीघर फणिघर मनिघरा दिघो सँ राम सुत गयादत्त दौ . . . एकहरा सँ पंचू द्दौ.॥ मुरलीघर सुता भखरौली कुजौली सँ ज्योँर्तिविद महिघर सुतो नीलाम्ब रे पिताम्बँरौ पालीसँ पाँ नेना सुत गुदर दौ . . . सरिसब सँ भैया द्दौ.॥
(६६६) ॐ वृषभश्वराय नम:
रिक्त६
(६६७) ॐ कपिलेश्वरराय नमः
रिक्त६
(६६८) ॐ दुःखहराय नम:
रिक्त६
No comments:
Post a Comment
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
जयकान्त मिश्र आ मैथिली शब्दकोश मैथिलीक पुरोधा जयकान्त मिश्र (१९२२-२००९ ) क ३ फरबरी २००९ केँ सात बजे साँझमे निधन भऽ गेलन्हि। मैथिली साहित्...